qundao/data-zh-poetry huggingface dataset:
墨梅一十首·其三
作者：刘仲尹
朝代：金

生憎施粉与施朱，换骨玄都亦自姝。疏影冷香题不到，梦惊烟雨暗西湖。
墨梅一十首·其九
作者：刘仲尹
朝代：金

古绢谁藏谢女真，天寒翠袖一招魂。江山嫁尽风流梦，雪满冰溪月挂村。
墨梅一十首·其二
作者：刘仲尹
朝代：金

绝缨人醉烛花残，主意方浓未厌欢。十五琼儿梳洗薄，琵琶才许近帘弹。
墨梅一十首·其五
作者：刘仲尹
朝代：金

君王凤驾九龙池，后辇传呼召雪儿。狼藉玉台银烛暗，丁香小麝印宫眉。
墨梅一十首·其八
作者：刘仲尹
朝代：金

高髻长蛾满汉宫，君王图玉按春风。龙沙万里王家女，不著黄金买画工。
墨梅一十首·其六
作者：刘仲尹
朝代：金

钟鼓沈沈度苑墙，玉绳初直殿东厢。荀妃早发鸡鸣埭，残月微分烛下妆。
墨梅一十首·其十
作者：刘仲尹
朝代：金

妙画工意不工俗，老子见画只寻香。未应涂抹相欺得，政自不为时世妆。
墨梅一十首·其四
作者：刘仲尹
朝代：金

赵郎爱香人不知，罗浮山下有佳期。春寒彻骨角声起，才记参横月堕时。
夏日
作者：刘仲尹
朝代：金

床头书册聚麻沙，病起经旬不煮茶。更为炎蒸设方略，细烹山蜜破松花。
寒夜
作者：刘仲尹
朝代：金

漏声穿竹夜霜清，尽著功夫伴短檠。睡足梅花半梢月，虚徐老鼻学香生。
晚阴
作者：刘仲尹
朝代：金

岁涝饶秋雨，云寒结暝阴。晚芳留冻蝶，疏木立饥禽。閒觉交游减，衰从老病寻。安眠恐徼倖，底用说初心。
浣溪沙·贴体宫罗试夹衣
作者：刘仲尹
朝代：金

贴体宫罗试夹衣。冰蓝娇浅染东池。春风一把瘦腰支。戏镂宝钿呈翡翠，笑拈金翦下酴？。最宜京兆画新眉。
浣溪纱
作者：刘仲尹
朝代：金

贴体宫罗试裌衣。冰蓝娇浅染东池。春风一把瘦腰支。戏镂宝钿呈翡翠，笑拈金剪下酴醾。最宜京兆画新眉。万叠春山一寸心。章台西去柳阴阴。蓝桥特为好花寻。别后鱼封烟涨阔，梦回鸾翼海云深。情知顿著有如今。绣馆人人倦踏青。粉垣深处簸钱声。卖花门外绿阴轻。帘幕风柔飞燕燕，池塘花暖语莺莺。有谁知道一春情。摩腹椎腰春事非。乐天犹恨小樊归。多生馀念向来痴。往事半随残梦转，飞词不尽短封题。竹奴应笑减腰围。
浣溪纱·其一
作者：刘仲尹
朝代：金

贴体宫罗试裌衣。冰蓝娇浅染东池。春风一把瘦腰支。戏镂宝钿呈翡翠，笑拈金剪下酴醾。最宜京兆画新眉。
浣溪纱·其三
作者：刘仲尹
朝代：金

绣馆人人倦踏青。粉垣深处簸钱声。卖花门外绿阴轻。帘幕风柔飞燕燕，池塘花暖语莺莺。有谁知道一春情。
浣溪纱·其二
作者：刘仲尹
朝代：金
体裁：词

万叠春山一寸心。章台西去柳阴阴。蓝桥特为好花寻。别后鱼封烟涨阔，梦回鸾翼海云深。情知顿着有如今。
浣溪纱·其二
作者：刘仲尹
朝代：金

万叠春山一寸心。章台西去柳阴阴。蓝桥特为好花寻。别后鱼封烟涨阔，梦回鸾翼海云深。情知顿著有如今。
浣溪纱·其四
作者：刘仲尹
朝代：金

摩腹椎腰春事非。乐天犹恨小樊归。多生馀念向来痴。往事半随残梦转，飞词不尽短封题。竹奴应笑减腰围。
琴调相思引·原误作摊破浣溪沙，兹据词律改
作者：刘仲尹
朝代：金

蠢欲眠时日已曛。柔桑叶大绿团云。罗敷犹小，陌上看行人。翠实低条梅弄色，轻花吹垅麦初匀。鸣鸠声里，过尽太平村。
相思引
作者：刘仲尹
朝代：金

蚕欲眠时日已曛。柔桑叶大绿团云。罗敷犹小，陌上看行人。翠实低条梅弄色，轻花吹垄麦初匀。鸣鸠声里，过尽太平村。
秋尽
作者：刘仲尹
朝代：金

利禄蜗涎壁，年华蚁梦槐。秋随庭树老，寒逐雁声来。养性论三适，分愁咏七哀。闭门人客少，书籍绕床堆。
秋日东斋
作者：刘仲尹
朝代：金

一区寂莫子云家，便腹那能贮五车。筋力只今如老鹤，笔头新爱绾秋蛇。树间风定叶漫径，篱外雨寒梅著花。胜日一尊能笑客，更须官鼓候晨挝。
窗外梅蕾二首
作者：刘仲尹
朝代：金

玉儿秀稚云幄藏，鼻观巳觉瓶水香。过眼空花均一寓，十分春色属秋堂。细蕾初看柳麦肥，春风得得绕窗扉。道人方作玉溪梦，石坞竹桥风雪飞。
窗外梅蕾二首·其一
作者：刘仲尹
朝代：金

玉儿秀稚云幄藏，鼻观巳觉瓶水香。过眼空花均一寓，十分春色属秋堂。
窗外梅蕾二首·其二
作者：刘仲尹
朝代：金

细蕾初看柳麦肥，春风得得绕窗扉。道人方作玉溪梦，石坞竹桥风雪飞。
自理
作者：刘仲尹
朝代：金

日日南轩学蠹鱼，隐中独爱隐于书。儿痴妇笑谋生拙，不道从来与世疏。
西溪牡丹
作者：刘仲尹
朝代：金

为云为雨定成虚，醉脸笼娇试粉初。举国春风避姚魏，换胎天质到黄徐。百年金谷凭栏袖，三月扬州载酒车。我欲禅居净馀习，湖滩枕石看游鱼。
谒金门
作者：刘仲尹
朝代：金

帘半窣。四座绿围红簇。歌尽玉台连夜烛。欢缘仍恨促。休唱莲舟新曲。烟水画船摇绿。肠断鸳鸯三十六。紫蒲相对浴。
谒金门·帘半
作者：刘仲尹
朝代：金

帘半？。四座绿围红簇。歌尽玉台连夜烛。欢缘仍恨促。休唱莲舟新曲。烟水画船摇绿。肠断鸳鸯三十六。紫蒲相对浴。
谢孔遵席后堂画山水图
作者：刘仲尹
朝代：金

家在龙沙弱水东，朅来尘世笑春风。都将天外蓬壶景，漏作人间画手工。玉腕雪回犀管细，宝煤香散凤绡空。只应大地山河影，常记飞鸾下月中。
酴醾
作者：刘仲尹
朝代：金

相看绝似好交友，著眼江梅季孟中。海窟笙箫来鹤背，月林冰雪绕春风。满前玉蕊名尤重，特地梨花梦不同。安得涪翁香一瓣，种成聊供小南丰。
鹧鸪天
作者：刘仲尹
朝代：金

满树西风锁建章。官黄未裹贡前霜。谁能载酒陪花使，终日寻香过苑墙。修月客，弄云娘。三吴清兴入淋浪。草堂人病风流减，自洗铜瓶煮蜜尝。骑鹤峰前第一人。不应著意怨王孙。当年艳态题诗处，好在香痕与泪痕。调雁柱，引蛾颦。绿窗弦索合筝？。砌台歌舞阳春后，明月朱扉几断魂。楼宇沈沈翠几重。辘轳亭下落梧桐。川光带晚虹垂雨，树影涵秋鹊唤风。人不见，思何穷。断肠今古夕阳中。碧云犹作山头恨，一片西飞一片东。璧月池南剪木栖。六朝宫袖窄中宜。新声蹙巧蛾颦黛，纤指移？雁着丝。朱户小，画帘低。细香轻梦隔涪溪。西风只道悲秋瘦，却是西风未得知。
鹧鸪天·其一
作者：刘仲尹
朝代：金

满树西风锁建章。官黄未裹贡前霜。谁能载酒陪花使，终日寻香过苑墙。修月客，弄云娘。三吴清兴入淋浪。草堂人病风流减，自洗铜瓶煮蜜尝。
鹧鸪天·其三
作者：刘仲尹
朝代：金

楼宇沈沈翠几重。辘轳亭下落梧桐。川光带晚虹垂雨，树影涵秋鹊唤风。人不见，思何穷。断肠今古夕阳中。碧云犹作山头恨，一片西飞一片东。
鹧鸪天·其三
作者：刘仲尹
朝代：金
体裁：词

楼宇沉沉翠几重。辘轳亭下落梧桐。川光带晚虹垂雨，树影涵秋鹊唤风。人不见，思何穷。断肠今古夕阳中。碧云犹作山头恨，一片西飞一片东。
鹧鸪天·其二
作者：刘仲尹
朝代：金

骑鹤峰前第一人。不应著意怨王孙。当年艳态题诗处，好在香痕与泪痕。调雁柱，引蛾颦。绿窗弦索合筝？。砌台歌舞阳春后，明月朱扉几断魂。
鹧鸪天·其二
作者：刘仲尹
朝代：金
体裁：词

骑鹤峰前第一人。不应著意怨王孙。当年艳态题诗处，好在香痕与泪痕。调雁柱，引蛾颦。绿窗弦索合筝𥱧。砌台歌舞阳春后，明月朱扉几断魂。
鹧鸪天·其四
作者：刘仲尹
朝代：金

璧月池南剪木栖。六朝宫袖窄中宜。新声蹙巧蛾颦黛，纤指移？雁着丝。朱户小，画帘低。细香轻梦隔涪溪。西风只道悲秋瘦，却是西风未得知。
鹧鸪天·其四
作者：刘仲尹
朝代：金
体裁：词

璧月池南剪木栖。六朝宫袖窄中宜。新声蹙巧蛾颦黛，纤指移𥱧雁着丝。朱户小，画帘低。细香轻梦隔涪溪。西风只道悲秋瘦，却是西风未得知。
鹧鸪天·璧月池南翦木栖
作者：刘仲尹
朝代：金

璧月池南翦木栖。六朝宫袖窄中宜。新声蹙巧蛾颦黛，纤指移？雁著丝。朱户小，画帘低。细香轻梦隔涪溪。西风只道悲秋瘦，却是西风未得
龙德宫
作者：刘仲尹
朝代：金

碧栱朱甍面面开，翠云稠叠锁崔嵬。连昌庭槛浑栽竹，罨画溪山半是梅。藻井香销尘化䋄，铜栏秋涩雨留苔。只应千古华清月，狼藉春风愧露台。
龙德宫
作者：刘仲尹
朝代：金
体裁：七言律诗

碧栱朱甍面面开，翠云稠叠锁崔嵬。连昌庭槛浑栽竹，罨画溪山半是梅。藻井香销尘化网，铜栏秋涩雨留苔。只应千古华清月，狼藉春风愧露台。
宴会成趣园诗
作者：刘仲杰
朝代：金
体裁：七言律诗

附郭新营五亩园，不亲阛阓乐郊园。树头黄鸟声求友，庭下苍梧色满樽。渔唱远闻归别浦，牛歌卧听在前村。何时得彼清閒地，共醉田家老瓦盆。
登陶山寺
作者：刘仲杰
朝代：金
体裁：七言绝句

遗迹千年事恐诬，幽栖谁信为陶朱。不知古寺东山洞，曾与西施共隐无。
乾陵二首·其一
作者：刘仲游
朝代：金
体裁：七言绝句

冬苑花开瑞气殊，唐朝周号漫窥图。聪明终悟梁公谏，宗庙明禋不祔姑。
乾陵二首·其二
作者：刘仲游
朝代：金
体裁：七言绝句

处分昭陵牢固帖，宣和秘阁至今藏。外人岂计图家事，还笏空悲褚遂良。
华清宫
作者：刘仲游
朝代：金
体裁：七言绝句

唐家帝业艰难致，终笑明皇学始皇。不戒前车成后辙，华清宫殿胜阿房。
温泉
作者：刘仲游
朝代：金
体裁：七言绝句

赐浴华清宠幸殊，温泉水滑洗凝酥。至今西蜀逢冬月，尚画杨妃出浴图。
春阴
作者：刘修撰彧
朝代：金

似雨非晴意思深，宿酲牵率泥重衾。苦怜燕子寒相并，生怕梨花晚不禁。薄薄帘帏欺欲透，悠悠歌管压来沉。南园北里狂无数，唯有芳菲识此心。
秋雨得云字
作者：刘修撰彧
朝代：金

一室萧然半掩门，檐牙悬溜喜初闻。栖鸦不动寒偎树，过雁无声冷贴云。历耳半随风淅沥，舞阶仍带叶缤纷。隔篱为问东皋叟，麰麦前春定十分。
寄陈正叔雷希颜
作者：刘光谦
朝代：金

东南形胜古徐州，人物休评第几流。落落陈雷天下士，故应连榻卧黄楼。
不寐
作者：刘勋
朝代：金

酪奴作祟搅秋眠，追咎前非四十年。一夜虫声相计会，并催白发到愁边。
伤曹吉甫之死
作者：刘勋
朝代：金

官职虽低首不低，争教有志竟空赍。向人指画将何语，卧壁糊涂不解题。小女绕床犹戏剧，老兵伏地亦悲啼。春风系马庭前树，只想东斋醉似泥。
偶作
作者：刘勋
朝代：金

将军马跃五挝鼓，客子车行三唱鸡。白发书生无伎俩，满窗红日醉如泥。
元夜阴晦
作者：刘勋
朝代：金

逐逐雕鞍趁画轮，年芳乐事一番新。芙蓉城暖东风夜，杨柳楼深笑语春。两鬓愁添新白雪，十年梦到软红尘。空庭不见梅花月，寂莫春阴最恼人。
同赵宜之赋梨花月
作者：刘勋
朝代：金

雪树生香淡月边，相媒相合斗清妍。空庭冷落秋千影，虚度良宵亦可怜。
呈吕陈州唐卿
作者：刘勋
朝代：金

警盗何烦鼓夜挝，丽谯清昼卷高牙。春回和气一千里，雪与丰年十万家。逋赋稍宽新得帖，军书不至早休衙。新年载酒须行乐，次第东风绕郡花。
戏郑秀才
作者：刘勋
朝代：金

张老豆新频见饷，郑家米凿不须赊。客来粥熟吾能办，要与齐奴斗咄嗟。
春日
作者：刘勋
朝代：金

粉蝶耽香梦正迷，黄峰和蜜计何痴。小轩无事谁如我，卧看杨花点砚池。
杜善甫乞炭
作者：刘勋
朝代：金

笔口酸嘶解说穷，寒炉随手变春红。因君大笑涪翁拙，费尽奇香得马通。
爱诗李道人嵩阳归隐图
作者：刘勋
朝代：金

脱却儒冠已自閒，更令家事勿相关。百钱便挂青藜杖，不看先生纸上山。
秋凉
作者：刘勋
朝代：金

桃笙乘势献微凉，纨扇无功送暑光。老病不嫌风露冷，莫教添作鬓边霜。
答仲和
作者：刘勋
朝代：金

此身安处苦难寻，常羡归鸦易满林。望远真成广武叹，得诗空作洛生吟。逢人放适村村酒，感物悲哀岁岁心。想得济南花正好，抱城春水一篙深。
绝句
作者：刘勋
朝代：金
体裁：七言绝句

车毂春雷震屋山，马蹄乱雹响柴关。何时得个茅庵子，不在车尘马足间。
读张仲扬诗因题其上
作者：刘勋
朝代：金

布衣一日见明君，俄有诗名四海闻。枫落吴江真好句，不须多示郑参军。
春柳应制得城字
作者：刘微
朝代：金

翠纽圆匀绿线轻，著行排立弄新晴。更看三月春风里，散作飞花满凤城。
一剪梅·与张三老善友
作者：刘志渊
朝代：金
体裁：词

春去秋来染鬓斑。日将月就，断送朱颜。铅亏汞水海源乾。亢尽琼酥，枯损金兰。好养三元闭五关。高奔日月，光射鳌山。结成圆宝雪霜寒。眼底如如，物外闲闲。
一枝花
作者：刘志渊
朝代：金
体裁：词

玉壶金世界。日月同光彩。仙童为活计、恋风采。觅药川源，日日西南采。收拾归碧海。始结金晶，九变还元不坏。熏透遍身香雾霭。涌出光明大。长生纯体现、傲物外。可界惺惺、动静都无昧。一体含融量，括古包今聚散，无挂无碍。
万年春
作者：刘志渊
朝代：金
体裁：词

活计安闲，日日风月为真宰。心无挂。静听猿啼，似诉无生话。一味清凉，眼底无纤芥。光明大。内外辉辉，如托虚空界。
万年春
作者：刘志渊
朝代：金
体裁：词

静听身中，火龙水虎争吟啸。真奇妙。风浪声繁，盘绕天光罩。炼结金霜，壶鼎推真造。成宝耀。地辉天净，□体无尘扰。
万年春·中秋
作者：刘志渊
朝代：金
体裁：词

秋夜银蟾，一天万里光如洗。清风细。拂拭乾坤，冰莹无纤翳。星光光沉，全露圆明体。白麾底。晃我神游，亲诣攀青桂。
上丹霄
作者：刘志渊
朝代：金
体裁：词

正阳生，归癸地，气沉沉。产阴阳、偃月中心。化形龙虎，应时交媾不须擒。共成三体，长黄芽、香满乾□。性如珠，心如月，怀如玉，体如金。显九阳、绝尽纤阴。本来实相，应机隐显鬼神钦。太虚同量，莹无尘、跨古腾金。
减字木兰花
作者：刘志渊
朝代：金
体裁：词

蛮触非是。识破心颜如弃屣。痼疾云山。猿鹤相陪尽日闲。一壶风月。清净光明相照彻。内外俱空。无执空心触处通。
减字木兰花·忘机索妙
作者：刘志渊
朝代：金
体裁：词

忘机索妙。万法皆空心上了。无徼无边。一片清光万里天。明明净体。不放星尘蝇点翳。内外圆融。正住空空法界中。
南乡子
作者：刘志渊
朝代：金
体裁：词

七返降真阴。主换为宾力不禁。神妙峥嵘三界外，俄临。彻地通天耀古今。当体虑沉沉。鹤驭清风一片心。自北自南无挂碍。时歆。真乐真欢恣啸吟。
南柯子
作者：刘志渊
朝代：金
体裁：词

体若虚空净，心如泰华安。万缘妄想不相干。正住无思，触处得安闲。觉海神珠莹，禅天性月寒。圆明不昧显□□。放去收来，一点地天宽。
南柯子
作者：刘志渊
朝代：金
体裁：词

坐卧常澄湛，连绵缓吸呼。温温九气聚铅炉。滚泛身田，昼夜饮琼酥。腹内三丹有，心头一物无。养成健体契空虚。出没惺惺，实相现元初。
南柯子·与背道者
作者：刘志渊
朝代：金
体裁：词

久静还思动，情甘爱海迷。仙凡两路似云泥。从此相分，不顾上天梯。莫学鹪鹩志，营营恋小枝。北溟鲲量愿君为。咫尺成鹏，准拟奋天池。
南柯子·张道一问黄芽
作者：刘志渊
朝代：金
体裁：词

阳动阴随变，黄芽渐长成。参差五叶发黄庭。珠蕊苞开，放出紫金英。始结神丹粒，清光宇泰生。从容透体缕霞明。内外辉辉，法界混惺惺。
声声慢
作者：刘志渊
朝代：金
体裁：词

玄关击拆，抱一无离，知白守黑藏机。火运清风，三关过海轻吹。化液下成四象，作真汞、低浸华池。功九转，证黄金体就，神室辉辉。显现圆明正相，混人间天上，万变神奇。不有不空，不受垢染成疵。独擅念虚寂照，料本无、一物羁縻。真空用，显轮回颖脱，智剑高提。
声声慢·衡门养浩
作者：刘志渊
朝代：金
体裁：词

衡门养浩，匮玉藏辉，营营守拙忘机。手握乾坤，身生万化维持。气滚三田日日，斡一渠、流转时时。百骸理，显琼浆止渴，玉液充饥。浴出元神妙体，契圆成，了了动静熙熙。不没不生，虚界体段无疵。卓尔惺惺独立，傲空空、实际无为。乐真趣，显德风远扇，道纪高提。
声声慢·赠王彦宝
作者：刘志渊
朝代：金
体裁：词

瘿除人我，冰冷高低，唤惺今是昨非。检教灵质，枉受万劫沉迷。况遇真风大阐，要诸仙、选陀名题。显一志，敢泥抛骨肉，屣弃轻肥。觅个烟霞妙趣，息诸缘妄想，落魄无为。保护一真，洞照力尽严持。安泊元空妙体，显灵光、出入相随。前途了，决平登觉岸，稳步仙梯。
声声慢·赠王彦宝
作者：刘志渊
朝代：金

瘿除人我，冰冷高低，唤惺今是昨非。检教灵质，枉受万劫沉迷。况遇真风大阐，要诸仙、选陀名题。显一志，敢泥抛骨肉，＊弃轻肥。觅个烟霞妙趣，息诸缘妄想，落魄无为。保护一真，洞照力尽严持。安泊元空妙体，显灵光、出入相随。前途了，决平登觉岸，稳步仙梯。
大江东去
作者：刘志渊
朝代：金
体裁：词

初功混沌，在机缄斡变，坎中一气。潜发氤氲初出地，升变阵云呈瑞。电掣雷轰，阴阳交会，致作廉纤雨。帝川飞过，化成玉鼎神水。溶溶九变生金，鍊归离内，点化成阳体。神变离形摅妙用，独擅幕天席地。兀兀腾腾，随方应现，坦坦无拘系。含融一体，顿然超出生死。
大江东去
作者：刘志渊
朝代：金
体裁：词

天元教显，正金莲朵朵，开遍时节。士庶官僚咸仰奉，缘觉声闻心说。悟者清凉，背之热恼，多口明真诀。诸人着眼，照开千古心月。了知诸相皆空，不生妄想，当体能消灭。境界真实无染著，种种抑绝分别。万境一心，现前孤觉，寂寂圆明彻。净无可触，太虚一体无别。
大江东去·人生最贵
作者：刘志渊
朝代：金
体裁：词

人生最贵，禀五行真气，千灵夙赋。首足方圆天地肖，反被阴阳陶铸。秋月春花，昨朝今日，断送红颜去。前程路险，到时手足无措。算来除却一身，轻肥青紫，总是闲家具。好把中间心裂碎，静里调和龙虎。孕出灵珍，天光内发，变作明珠库。外融空界，卓然独纵霞步。
大江东去·初功混沌
作者：刘志渊
朝代：金

初功混沌，在机缄斡变，坎中一气。潜发氤氲初出地，升变阵云呈瑞。电掣雷轰，阴阳交会，致作廉纤雨。帝川飞过，化成玉鼎神水。溶溶九变生金，炼归离内，点化成阳体。神变离形摅妙用，独擅幕天席地。兀兀腾腾，随方应现，坦坦无拘系。含融一体，顿然超出生死。
大江东去·别山美玉
作者：刘志渊
朝代：金
体裁：词

别山美玉，匠一合成器，乾坤体辨。两窍明开分日月，八卦九宫齐展。方寸心存，斡旋真要，乙木金相恋。幽人得趣，便将乾象推转。微微腾倒元精，只凭眼下，暗里兴雷电。万匝千回循旧路，迤逦乱飞银线。馥郁香尘，味能实腹，净体今相见。光飞如雪，这回识得头面。
如梦令
作者：刘志渊
朝代：金
体裁：词

万法心头可可。偃月抽添水火。淘鍊结金晶，迸出圆明珠颗。证果。证果。一混虚空是我。
如梦令·以上启真集卷中
作者：刘志渊
朝代：金

万法心头可可。偃月抽添水火。淘炼结金晶，迸出圆明珠颗。证果。证果。一混虚空是我。
望蓬莱
作者：刘志渊
朝代：金
体裁：词

修真客，守弱志须刚。金鼎满添留命药，玉炉频爇洞真香。心境总清凉。通玄妙，独据法中王。诸魅群魔俱炉灭，三阳九气用兵强。触处露堂堂。
望蓬莱
作者：刘志渊
朝代：金
体裁：词

涉尘客，念念苦贪饕。挂壁飞猱心纵乐，战风劣马意徒劳。熟境恣煎熬。甘执苦，心事冗如毛。争似劈摧情扰扰，且甜耕道乐陶陶。生死路能逃。
木兰花令·两弦中
作者：刘志渊
朝代：金
体裁：词

两弦中，藏真造。阴阳返复，坎离颠倒。二气驱驰入炉灶。烹煎按候，药林不耗。异香馥郁风飘渺。金花吹绽，结成圆宝。净明实相非草草。虚空一样，大光融照。
武陵春·王小先问禅
作者：刘志渊
朝代：金
体裁：词

法界一真心正住，当体灭诸缘。内外辉辉体现前。无地亦无天。取相于禅禅复远，禅性月沉渊。动静俱无镇湛然。神用即真禅。
武陵春·警执法
作者：刘志渊
朝代：金
体裁：词

人自因言能悟理，得理要忘言。既得鱼时莫执筌。筌执谩着鞭。闭口藏舌不作解，默默究重玄。专气修心息妄缘。月冷照青天。
水调歌头
作者：刘志渊
朝代：金
体裁：词

人道无生趣，日就月相和。高奔用显鸟飞，离外宿灵柯。秀孕蕊珠嘉瑞，光射银蟾皎洁，显现月中娥。相会瑶池宴，时复醉金波。两同宫，七返火，九成金。长生体就，一真安住傲无何。聚散冥冥谁约，出入惺惺由我，玄妙苦无多。大都方寸用，法界总包罗。
水龙吟
作者：刘志渊
朝代：金
体裁：词

宦途驰骤心贪职。官事何时能毕。力饶射日，名高为复，到今何济。休道功名遂。好身退、紧寻归计。啖古人糟粕，放怀湖上，泛扁舟，乐真味。颖悟安闲云水，恣逍遥、坦然无累。豁天宽胸臆，调神养气，无萦无系。性命俱相契。露实相、混融三际。看自强手段，斩钉截铁，把尘缘弃。
水龙吟
作者：刘志渊
朝代：金
体裁：词

闲人闲乐琴书味。行货药囊符水。顿然识破，沾名作解，蹉跎真计。枯木岩前累。要撅劣、诸缘总弃。剔开性月，时时不昧，忘神气，养虚体。炼就不空真智。向太虚、神妙成器。净明体态，纵横恢廓，一尘无翳。圆觉融三际。具庄严、法身纯粹。显如如了了，真常安住，彻无生理。
水龙吟·赠李元法
作者：刘志渊
朝代：金

绵绵一气冲关节。熏蒸遍流百脉。聚归乾鼎，象成龙虎，性情感结。精变高超越，功七返、九还无阙。炼成大药，通神显用，觉香味，遍身泄。焕吐丹光皎洁。晃灵台、一点如雪。常清常净，无馀无欠，圆明莹彻。显出真心月，射宇宙、了无尘屑。耸太虚法相，无生神妙，镇千万劫。
水龙吟·赠李元法
作者：刘志渊
朝代：金
体裁：词

绵绵一气冲关节。薰蒸遍流百脉。聚归乾鼎，象成龙虎，性情感结。精变高超越，功七返、九还无阙。鍊成大药，通神显用，觉香味，遍身泄。焕吐丹光皎洁。晃灵台、一点如雪。常清常净，无馀无欠，圆明莹彻。显出真心月，射宇宙、了无尘屑。耸太虚法相，无生神妙，镇千万劫。
水龙吟·赠杨道宽
作者：刘志渊
朝代：金
体裁：词

名高三昧丹青匠。貌出玄元古样。明金绘素，堂堂殊胜，本来真状。宝殿严供养。摄诸方、群魔胆丧。露说经消息，真风郁郁，感人人，总归向。外肃威仪瞻仰。内须明、物离心上。这些儿妙用，无为无作，无中有相。变机无障。纳十方、廓开玄量。契太空一点，虚无活计，壮神通藏。
水龙吟·闲人闲乐琴书味
作者：刘志渊
朝代：金

闲人闲乐琴书味。行胡朗反货药囊符水。顿然识破，沾名作解，蹉跎真计。枯木岩前累。要撅劣、诸缘总弃。剔开性月，时时不昧，忘神气，养虚体。炼就不空真智。向太虚、神妙成器。净明体态，纵横恢廓，一尘无翳。圆觉融三际。具庄严、法身纯粹。显如如了了，真常安住，彻无生
江城子令
作者：刘志渊
朝代：金
体裁：词

金藏木性木藏金。体难寻。火生□。二物烹煎，庚甲定浮沉。返本还元真体现，魂魄聚，净无阴。九阳消息自来临。耳鸣琴。运清音。唤出灵灵，越古与超今。遍界遍空无不是，显了了，这真心。
江城子令·与小李先待诏
作者：刘志渊
朝代：金
体裁：词

人情胶漆道情乖。昧灵台。翳尘埃。不惧如山，贩骨走轮回。见在宝躯今不悟，千万劫，朽仙材。好收□住武都阶。药苗栽。结神胎。九转功成，方寸蕊珠开。体混净光从隐显，随眼底，是蓬莱。
江梅引·赠刘会首
作者：刘志渊
朝代：金
体裁：词

粒食衣茧苦贪求。锁眉头。利名搜。酷恋埏埴，为器弄风流。谩到宝山甘空手，只坐守，这轮回，未肯休。不如返照一身修。马猿收。汞铅留。火爇丹炉，按候谨添抽。炼就一真圆明宝，射宇宙，莹无疵，价莫酬。
江梅引·赠刘会首
作者：刘志渊
朝代：金

粒食衣＊苦贪求。锁眉头。利名搜。酷恋埏埴，为器弄风流。谩到宝山甘空手，只坐守，这轮回，未肯休。不如返照一身修。马猿收。汞＊留。火＊丹炉，按候谨添抽。炼就一真圆明宝，射宇宙，莹无疵，价莫酬。
江梅引·赠李元法
作者：刘志渊
朝代：金
体裁：词

不惊荣辱总无忧。度春秋。得优游。打破□□，无物挂心头。天内一天为活计，调龙虎，恣盘旋，斗未休。紫金霜结有来由。晃三周。玉童收。法界清天，风月独相酬。神妙器成堪中选，向仙院，夺仙标，第一筹。
江梅引·赠李元法
作者：刘志渊
朝代：金

不惊荣辱总无忧。度春秋。得优游。打破＊＊，无物挂心头。天内一天为活计，调龙虎，恣盘旋，斗未休。紫金霜结有来由。晃三周。玉童收。法界清天，风月独相酬。神妙器成堪中选，向仙院，夺仙标，第一筹。
江神子令
作者：刘志渊
朝代：金
体裁：词

一江九曲虎龙奔。意雄雄。气融融。匝转昆仑，霹雳震乾坤。喷出金沙光的烁，明明相，混虚空。法身缥缈性恢弘。变无穷。体无踪。常应常静，法界显圆通。境摄一心空色混，无分别，契真风。
江神子令
作者：刘志渊
朝代：金
体裁：词

山寒木叶晕轻黄。气封商。露凝霜。万物归根，逆气送荒凉。唯有东篱黄菊绽，喷冰艳，吐清香。分明圆相显重阳。生中央。放金光。全露如如，神妙貌洋洋。觌面一时浑认得，心月照，觉相忘。
江神子令
作者：刘志渊
朝代：金
体裁：词

曩甘聪黜体还隳。索玄机。守谦卑。地久天长，迤逦志迟疑。法弱马颠亡羁勒，风花阵，恣奔驰。纵横熟境意熙熙。慕台池。骋轻肥。荡散冲和，仙路隔云泥。再展维持天地手，抟真造，长灵仪。
江神子令·与小李先待诏
作者：刘志渊
朝代：金

人情胶漆道情乖。昧灵台。翳尘埃。不惧如山，贩骨走轮回。见在宝躯今不悟，千万劫，朽仙材。好收＊住武都阶。药苗栽。结神胎。九转功成，方寸蕊珠开。体混净光从隐显，随眼底，是蓬莱。
江神子令·西山隐者相访
作者：刘志渊
朝代：金
体裁：词

有缘相遇芥投针。话真心。死三阴。阳自浆成，琼液不时斟。伴饮琅琅声贯耳，无弦曲，肖风琴。氤氲消息拍胸襟。九成金。鬼神钦。一混天光，变化体难寻。空似空中成妙有，心朗朗，虑沉沉。
浪淘沙令
作者：刘志渊
朝代：金
体裁：词

休执相皆空。徒滞顽空。劳劳不见有中空。空里混成神妙体，空乃不空。此理是真空。物物明空。念无念念不争空。照见缘空成深智，方了圆空。
满庭芳
作者：刘志渊
朝代：金
体裁：词

一片闲心，孤云蓬迹，飘然不挂诸缘。九天池里，滚滚涌灵泉。浇溉黄芽瑞草，吐清净、光罩金莲。真消息，清风匝地，透骨自绵绵。混融成实相，显昂昂独立，笑傲禅天。任阴阳运变，劫力难煎。亘古常存不坏，拉真一、法界安然。无生灭，净明妙体，万里一婵娟。
满庭芳·警堕道者
作者：刘志渊
朝代：金
体裁：词

谩整巾袍，妄名清净，放搎劣马颠猿。利名丛里，徒炫有因缘。逐浪随波日日，不曾澄，湛灵源。堪嗟讶，闲模闲样，辜负慕玄玄。尔心还自忖，怕空迁日月，鬓雪垂肩。好捡情摄念，慧种心田。认取元初灵觉，常耕道、猎德绵绵。功三考，形神俱妙，洒洒证飞仙。
满庭芳·警堕道者
作者：刘志渊
朝代：金

谩整巾袍，妄名清净，放＊劣马颠猿。利名丛里，徒炫有因缘。逐浪随波日日，不曾澄，湛灵源。堪嗟讶，闲模闲样，辜负慕玄玄。尔心还自忖，怕空迁日月，鬓雪垂肩。好捡情摄念，慧种心田。认取元初灵觉，常耕道、猎德绵绵。功三考，形神俱妙，洒洒证飞仙。
满庭芳·赠侯伯通善算法
作者：刘志渊
朝代：金
体裁：词

天赋多能，纵横业擅，策量天地高低。数明日月，加减辨盈亏。山岳明分广阔，料江海、深浅皆知。方隅内，支分人物，一一见毫厘。廓开方寸径，求一真趣，九九为规。定身田精变，上下推移。共积三千数足，商除到、八百功齐。一乘妙，□□拈下，实际总无遗。
行香子
作者：刘志渊
朝代：金

妄认苦蕴。汩碍胸中。逐缘生、分别匆匆。好将万境，同摄心宫。泯迷踪，知诸相，体皆空。照见空宗。有用真空。显心法、动作明空。昆仑顶上，趯弄虚空。这空空，无可触，遍含融。
行香子
作者：刘志渊
朝代：金
体裁：词

妄认苦蕴。汩碍胸中。逐缘生、分别匆匆。好将万境，同摄心宫。泯迷踪，知诸相，体皆空。照见空宗。有用真空。显心法、动作明空。昆崙顶上，趯弄虚空。这空空，无可触，遍含融。
行香子·妙道勤求
作者：刘志渊
朝代：金
体裁：词

妙道勤求。乐以忘忧。要蜗名蝇利心休。六空罢对，一气专柔。火无亏，水无缺，契添抽。百脉通流。四海周游。渐丹凝、清净光浮。虚无妙体，难碍难留。应无方，明物物，显头头。
行香子·李会首问道
作者：刘志渊
朝代：金
体裁：词

大道无形。强立其名。判五气融摄生成。贯通六合，总括群灵。本无情，亦无臭，又无声。人悟勤行。造化无生。要灰心、杳杳冥冥。不空不有，妙体纵横。这真常，腾今古，独惺惺。
行香子·问修行门户
作者：刘志渊
朝代：金
体裁：词

道体平平。瞽者难行。觅边徼、执法功精。贪游异路，昧却前程。启诸人，高着眼，认无生。湛湛澄澄，酝酿惺惺。启天门、地户牢扃。阳升邃路，高越神京。过层楼，归空土，结丹成。
西江月
作者：刘志渊
朝代：金
体裁：词

一点阳生坎殿，两弦风阵冲天。三关顶化液漙漙。四象真砂始变。五彩霞生鼎灿，六神和畅绵绵。七星司用总安然。八面玲珑体现。
解佩令·吧灯蛾
作者：刘志渊
朝代：金
体裁：词

灯蛾种性。迷沉苦境。只贪寻、烛中花影。抵死身投，被烂炙、犹然不省。全错认、流萤艳冷。向明有意，因怀暗景。奈无功、忍死俄顷。识破炎光，不自炙、亡形亡命。落清凉、境中独兴。
解佩令·心清养浩
作者：刘志渊
朝代：金
体裁：词

心清养浩。星尘无扰。近林泉、轮蹄不到。活计萧闲，任盈门、苔藓围绕。有满院、落花风扫。鹤鸣露冷，猿啼月皎。日相陪、松花瑶草。受用无为，也不曾、身外寻讨。悟衣珠、目前蓬岛。
踏莎行
作者：刘志渊
朝代：金
体裁：词

动静忘机，聪明不作。悟来总把尘情削。心灯挑剔不曾昏，慧光遍照弥寥廓。常净常清，不耽不着。一真境上从盘礴。亦无牛像亦无人，卓然独立摅真乐。
踏莎行
作者：刘志渊
朝代：金
体裁：词

寂淡忘机，恬然养拙。些儿妙处人难别。冥冥杳杳涤神珠，昏昏默默开心月。万劫云收，一天朗彻。清明净体如冰雪。不增不减显圆成，惺惺洒洒无生灭。
踏莎行·原调作灵寿杖
作者：刘志渊
朝代：金

灵寿一枝，瘦同鹤胫。肌轻体赤幽人称。住行坐卧不相离，穿云过水常随定。豁散迷津，指回斜径。扶危助险通神圣。依时搅拨虎龙争，尖挑
踏莎行·原调作灵寿杖
作者：刘志渊
朝代：金
体裁：词

灵寿一枝，瘦同鹤胫。肌轻体赤幽人称。住行坐卧不相离，穿云过水常随定。豁散迷津，指回斜径。扶危助险通神圣。依时搅拨虎龙争，尖挑日月乾坤莹。
采桑子
作者：刘志渊
朝代：金
体裁：词

虚无妙道心坚守，虚自投来。氤氲成胎。灵质无中日月栽。时时自饮昆山酒，醉卧丹台。令摄三台。万劫迷云一豁开。
金盏儿（北曲）
作者：刘志渊
朝代：金
体裁：曲

放心闲。乐林泉。山檀瓦鼎龙涎暖。寒樽兴，冷茶烟。情湛湛，腹便便。陪游鹿，伴啼猿。净灵源。火生莲。清凉照见诸尘遣。明五眼，证重玄。珠莹海，月沉渊。圆明相，应无边。
长相思
作者：刘志渊
朝代：金
体裁：词

鼎乾坤，炼雌雄。阴变纯阳空像同。纵横妙体融。风乘我，我乘风。风我相乘法界中。无形空不空。
华清宫
作者：刘方叔
朝代：金
体裁：七言绝句

废宇倾垣不复新，开元辇道尽荆榛。惟馀一派温汤水，长与行人洗路尘。
上平西·泰和南征作
作者：刘昂
朝代：金
体裁：词

趸锋摇，螳臂振，旧盟寒。恃洞庭、彭蠡狂澜。天兵小试，百蹄一饮楚江乾。捷书飞上九重天。春满长安。舜山川，周礼乐，唐日月，汉衣冠。洗五州、妖气关山。已平全蜀，风行何用一泥丸。有人传喜，日边路、都护先还。
上平西·泰和南征作
作者：刘昂
朝代：金

趸锋摇，螳臂振，旧盟寒。恃洞庭、彭蠡狂澜。天兵小试，百蹄一饮楚江干。捷书飞上九重天。春满长安。舜山川，周礼乐，唐日月，汉衣冠。洗五州、妖气关山。已平全蜀，风行何用一泥丸。有人传喜，日边路、都护先还。
即事二首
作者：刘昂
朝代：金

雨洗明河画扇收，胡床露冷药阑秋。墙阴未得中庭月，一点萤光草际流。山花山雨相兼落，溪水溪云一样閒。野店无人问春事，酒旗风外鸟关关。
即事二首·其一
作者：刘昂
朝代：金

雨洗明河画扇收，胡床露冷药阑秋。墙阴未得中庭月，一点萤光草际流。
即事二首·其二
作者：刘昂
朝代：金

山花山雨相兼落，溪水溪云一样閒。野店无人问春事，酒旗风外鸟关关。
吊张维翰维中兄弟
作者：刘昂
朝代：金

莲幕清曹粉署仙，福兮祸倚岂其天。座隅异物鵩来止，地底佳城马不前。万里青云今巳矣，两枝丹桂竟徒然。阿奴莫爱声名好，碌碌持家亦自贤。
吊李仲坦
作者：刘昂
朝代：金

文章巧与世相违，身后新恩事已非。不及萋萋原上草，一番春雨绿如衣。
吊李仲坦
作者：刘昂
朝代：金

文章巧与世相违，身后新恩事巳非。不及萋萋原上草，一番春雨绿如衣。
客亭
作者：刘昂
朝代：金

折尽官桥杨柳枝，春风依旧绿丝丝。啼莺为向行人道，离别何时是尽时。
山中雨
作者：刘昂
朝代：金

嵩高山下逢秋雨，破伞遮头过野桥。此景此时谁会得，清如窗下听芭蕉。
山堂
作者：刘昂
朝代：金

山雨溪边过，山堂夜独吟。悠悠松上月，照见壁间琴。
歌风台
作者：刘昂
朝代：金

刘顷兴亡转烛过，乱蝉吟破汉山河。长陵卧老咸阳月，沛上犹传击筑歌。
王官谷·其一
作者：刘昂
朝代：金
体裁：七言绝句

潜溪时照尘埃客，微雨不遮天柱峰。斜日落花人去尽，淡烟楼阁数声钟。
王官谷·其二
作者：刘昂
朝代：金
体裁：七言绝句

一峰凝碧倚晴空，一水萦纡一径通。中有幽人曾说古，谁知高兴与今同。
读三国志二首
作者：刘昂
朝代：金

虎视鲸吞卒未休，一时人物尽风流。妇翁正得黄承彦，儿子当如孙仲谋。乳臭蒙孙真寄坐，齿寒邻国莫分忧。阿瞒狐媚无多罪，谁作桓文得到头。泣汉遗黎血未乾，繁昌新筑受终坛。天球宝鼎私臧获，坎井拗堂局凤鸾。地易主宾穷赤壁，势成螳雀事乌丸。陈言衮衮令人厌，枉就输棋覆旧槃。
读三国志二首·其一
作者：刘昂
朝代：金

虎视鲸吞卒未休，一时人物尽风流。妇翁正得黄承彦，儿子当如孙仲谋。乳臭蒙孙真寄坐，齿寒邻国莫分忧。阿瞒狐媚无多罪，谁作桓文得到头。
读三国志二首·其二
作者：刘昂
朝代：金

泣汉遗黎血未乾，繁昌新筑受终坛。天球宝鼎私臧获，坎井拗堂局凤鸾。地易主宾穷赤壁，势成螳雀事乌丸。陈言衮衮令人厌，枉就输棋覆旧槃。
都门观别
作者：刘昂
朝代：金

买酒消閒愁，剪刀剪流水。閒愁不可消，流水无穷已。悠悠窗下断肠波，总是行人堕泪多。门外马嘶思远道，小嚬犹唱渭城歌。歌声未断征鞍发，望断垂杨人影灭。斜阳照影却归来，两地相望今夜月。阅人多矣主人翁，离别都归一笑中。陌上行人终不悟，年年杨柳怨春风。
醉后
作者：刘昂
朝代：金

禅僧劝读传灯录，道士教行进火功。今日兴来俱破戒，黄花篱落醉西风。
零口早行
作者：刘昂
朝代：金

马上兀残梦，沉沉天向晨。行云如妒月，古道不逢人。野旷耕声远，山高露气新。哦诗无好语，聊尔一吟呻。
中秋日同辛敬之魏邦彦马伯善麻信之元裕之燕集三乡光武庙诸君有诗昂霄亦继作
作者：刘昂霄
朝代：金

积甲原头汉閟宫，登临还喜故人同。超超万里乾坤眼，凛凛千年草木风。今古消沉诗句里，河山浮动酒杯中。极知胜日须轰醉，更待银盘上海东。
同敬之裕之游水谷分韵赋诗得荷风送香气五字
作者：刘昂霄
朝代：金

招提有胜践，日暮一经过。何物媚游人，微风动池荷。寻幽意自惬，况与佳人同。俗物不到眼，谈笑来天风。敲门看修竹，重理旧年梦。上山复下山，清风管迎送。寒泉漱云根，湛然涵镜光。谁知一滴味，中有曹溪香。迂辛与臞元，得句犹有味。颓垣敛暝色，深竹贮秋气。
同敬之裕之游水谷分韵赋诗得荷风送香气五字·其一
作者：刘昂霄
朝代：金

招提有胜践，日暮一经过。何物媚游人，微风动池荷。
同敬之裕之游水谷分韵赋诗得荷风送香气五字·其三
作者：刘昂霄
朝代：金

敲门看修竹，重理旧年梦。上山复下山，清风管迎送。
同敬之裕之游水谷分韵赋诗得荷风送香气五字·其二
作者：刘昂霄
朝代：金

寻幽意自惬，况与佳人同。俗物不到眼，谈笑来天风。
同敬之裕之游水谷分韵赋诗得荷风送香气五字·其五
作者：刘昂霄
朝代：金

迂辛与臞元，得句犹有味。颓垣敛暝色，深竹贮秋气。
同敬之裕之游水谷分韵赋诗得荷风送香气五字·其四
作者：刘昂霄
朝代：金

寒泉漱云根，湛然涵镜光。谁知一滴味，中有曹溪香。
寄申伯胜三首
作者：刘昂霄
朝代：金

直气南山相与高，争教尘土涴青袍。征科颇似曾料理，差胜参军作马曹。执版那能拜下风，世间礼数困英雄。狂歌醉舞人谁识，憔悴通泉郭代公。连昌能隔几牛鸣，不见令人鄙吝生。乘兴时思一相访，剧谈豪饮见真情。
寄申伯胜三首·其一
作者：刘昂霄
朝代：金

直气南山相与高，争教尘土涴青袍。征科颇似曾料理，差胜参军作马曹。
寄申伯胜三首·其三
作者：刘昂霄
朝代：金

连昌能隔几牛鸣，不见令人鄙吝生。乘兴时思一相访，剧谈豪饮见真情。
寄申伯胜三首·其二
作者：刘昂霄
朝代：金

执版那能拜下风，世间礼数困英雄。狂歌醉舞人谁识，憔悴通泉郭代公。
游五渡谷
作者：刘昂霄
朝代：金

南山如碧环，缺处苍崖开。当年造物手，办此何神哉。睥睨倚天壁，千古封莓苔。源源万斛泉，飞出重山来。白龙三百丈，行处鸣春雷。巨石若栋宇，磊砢相推排。跳波与溅沫，馀怒犹喧豗。我来值杪秋，万壑风声哀。黄花杂红树，锦绣纷岩隈。奇胜夙所贪，欲去仍裴佪。题诗还自笑，愧我非仙材。
赵村晚望
作者：刘昂霄
朝代：金

放眼东原上，风烟接渺茫。林疏出村落，野迥散牛羊。天地浮元气，山河半夕阳。登高一长啸，未觉阮生狂。
送裕之往洛阳兼简孙伯英
作者：刘昂霄
朝代：金

洛水嵩山寿乐堂，每从热恼得清凉。竹床石枕应无恙，尚可分风供十方。
题裕之家山图
作者：刘昂霄
朝代：金

万里神州劫火馀，九原夷甫有馀辜。作诗为报元夫子，莫倚家山在画图。
不如意
作者：刘汲
朝代：金

朝亦不如意，暮亦不如意。今日只如此，来日复何异。一欢强欲谋，百忧已先至。乃至尘网苦，动辄心万计。高轩与华冕，傥来亦如寄。规规必欲求，愈劳终不遂。善哉荣？期，自宽以遣累。
不如意
作者：刘汲
朝代：金
体裁：古风

朝亦不如意，暮亦不如意。今日只如此，来日复何异。一欢强欲谋，百忧已先至。乃至尘网苦，动辄心万计。高轩与华冕，傥来亦如寄。规规必欲求，愈劳终不遂。善哉荣𠷠期，自宽以遣累。
到家
作者：刘汲
朝代：金

三载尘劳虑，翻然尽一除。园林未摇落，庭菊正扶疏。绕屋看新树，开箱检旧书。依然故山色，潇洒入吾庐。
南园步月
作者：刘汲
朝代：金

云横树外山，树映山巅月。微风拂寒枝，疏光散清樾。幽欢难相遇，此景安可忽。从来山水心，不为尘埃没。
家僮报西嵓栽植滋茂喜而成咏
作者：刘汲
朝代：金

孤云出岫本无心，何用微名挂士林。近日故园消息好，西嵓花木已成阴。
平凉道中
作者：刘汲
朝代：金

青山炯无尘，尘满行人衣。行人望青山，咫尺不得归。吾归不作难，世故苦相违。何当临溪水，一洗从前非。
庆州回过盘岭宿义园
作者：刘汲
朝代：金

随马雨不急，催人日欲晡。山从林杪出，路到水边无。拘缚嗟微宦，崎岖走畏途。村家应最乐，鸡酒夜相呼。
留别四弟
作者：刘汲
朝代：金

对床喜清夜，尊酒话平生。自是今宵雨，于人却有情。
西岩
作者：刘汲
朝代：金

卜筑西岩最可人，青山为屋水为邻。
身将隠矣文何用，人不知之味更真。
自古交游少同志，到头声利不关身。
清泉便当如渑酒，浇尽胸中累劫尘。
西岩歌
作者：刘汲
朝代：金
体裁：古风

西岩逸人以天为衢兮地为席茵，青山为家兮流水为之朋。饥食芝兮渴饮泉，又何必有肉如林兮有酒如渑。世间清境端为吾辈设，吾徒岂为礼法绳。少文援琴众山响，太白举杯明月清波澄。人间行路是，处处多炎蒸。如何水前山后，六月赤脚踏层冰。
酒中作
作者：刘汲
朝代：金

树暗春将老，酒阑人欲归。裴佪风月夜，花絮一帘飞。
题蒲县下库村
作者：刘汲
朝代：金
体裁：七言绝句

古柳长楸倚翠微，水光岚气袭人衣。清閒岁月无多事，事简何妨倒载归。
题西嵓·其一
作者：刘汲
朝代：金
体裁：古风

人爱名与利，我爱水与山。人乐纷而竞，我乐静而閒。所以西嵓地，千古无人看。虽看亦不爱，虽赏亦不欢。欣然会予心，卜筑于其间。有石极峭屼，有泉极清寒。流觞与韨禊，终日堪盘桓。此乐为我设，信哉居之安。
题西嵓·其一
作者：刘汲
朝代：金

人爱名与利，我爱水与山。人乐纷而竞，我乐静而閒。所以西嵓地，千古无人看。虽看亦不爱，虽赏亦不欢。欣然会予心，卜筑于其间。有石极峭屼，有泉极清寒。流觞与韨褉，终日堪盘桓。此乐为我设，信哉居之安。
题西嵓·其二
作者：刘汲
朝代：金

卜筑西嵓最可人，青山为屋水为邻。身将隐矣文何用，人不知之味更真。自古交游少同志，到头声利不关身。清泉便当如渑酒，浇尽胸中累劫尘。
高阳道中
作者：刘汲
朝代：金

杏花开过野桃红，榆柳中间一径通。禽鸟不呼村坞静，满川烟雨淡濛濛。
高阳道中
作者：刘汲
朝代：金

杏花开遍野桃红，榆柳中间一径通。
禽鸟不呼村坞静，满川烟雨昼蒙蒙。
井陉
作者：刘涛
朝代：金

寒压岁峥嵘，山阴日少晴。败眠鸡小梗，劝坐火多情。便面堪长路，牵头破老兵。谁教恋升斗，尽室此途行。
和德卿雪
作者：刘涛
朝代：金

南华香火是真依，不学呼鹰雪打围。梁苑旧游荒径改，颍滨新唱綵笺飞。春生东阁酣朝饮，寒入西邻泣夜机。梦寐扁舟钓江水，重嗟白发此心违。
宿平遥集福寺
作者：刘涛
朝代：金

院僻和僧静，门閒与昼长。燕泥朝雨淖，蝶蕊晚风香。野兴煎诗思，乾愁绕客肠。青奴如解事，供我莫窗凉。
小雪
作者：刘涛
朝代：金

黄紬被暖起还慵，小雪经檐落旋空。旧馆簿书宽半饷，冷官庭户满西风。马遭萁窘三山瘦，人坐诗工五鬼穷。安得东风嘱桃李，也教春色到衰翁。
戏用前人语题天平别墅
作者：刘涛
朝代：金

表圣当年绢五千，休休亭下买林泉。黄华面目君还见，天柱峰高不直钱。
送王纯叔守曹州
作者：刘涛
朝代：金

柏路人看御史骢，年来眼落簿书丛。单车乍别金銮月，五马频嘶玉勒风。故国山河连小郐，旧家鸡犬识新丰。遥知别夜诗成处，醉袖淋浪蜜炬红。
存句
作者：刘琢
朝代：金
体裁：句

吴蚕丝就方成茧，楚柳绵飞又作萍。
所见
作者：刘瞻
朝代：金

倾欹石片插涟漪，上有萧萧杨柳枝。藻荇半浮苔半湿，浣纱人去不多时。
无极道中
作者：刘瞻
朝代：金

银河淡淡泻秋光，缺月梢梢挂晚凉。马上西风吹梦断，隔林烟火路苍茫。
春郊
作者：刘瞻
朝代：金

桑芽粒粒破春青，小叶迎风未展成。寒食归宁红袖女，外家纸上看蚕生。
崆峒山图为横溪翁赋二首
作者：刘祖谦
朝代：金

好奇仍有客相㩦，绝顶披云快一跻。三十六峰青似染，五年拄笏羡横溪。独占名山每羡渠，京尘今日污吟须。西州十载经行处，惆怅云烟是画图。
崆峒山图为横溪翁赋二首·其一
作者：刘祖谦
朝代：金

好奇仍有客相㩦，绝顶披云快一跻。三十六峰青似染，五年拄笏羡横溪。
崆峒山图为横溪翁赋二首·其一
作者：刘祖谦
朝代：金
体裁：七言绝句

好奇仍有客相携，绝顶披云快一跻。三十六峰青似染，五年拄笏羡横溪。
崆峒山图为横溪翁赋二首·其二
作者：刘祖谦
朝代：金

独占名山每羡渠，京尘今日污吟须。西州十载经行处，惆怅云烟是画图。
雅集图
作者：刘祖谦
朝代：金

翠雀翩翩野鹤孤，玉京人物会仙图。后来且莫轻题品，席上挥毫有大苏。
客馆
作者：刘豫
朝代：金
体裁：七言绝句

雪消北岭安排暖，寒入东风阻节春。绝塞乱山围古驿，他时说著也愁人。
杂诗六首
作者：刘豫
朝代：金

竹坞人家濒小溪，数枝红杏出疏篱。门前山色带烟重，幽鸟一声春日迟。风荷柄柄弄清香，轻薄沙禽落又翔。红日转西渔艇散，一川山影暮天凉。古渡停骖日向沈，凄凉归思梗清吟。碧山几点塞天阔，红叶一林秋意深。倚岩萧寺据危崖，丈室轩窗面水开。雪霁暮寒山月上，数竿修竹一枝梅。昼色晴明著色图，山光凝翠接平湖。烟岚自古人难画，远即深深近却无。寒林烟重暝栖鸦，远寺疏钟送落霞。无限岭云遮不断，数声和月到山家。
杂诗六首·其一
作者：刘豫
朝代：金
体裁：七言绝句

竹坞人家濒小溪，数枝红杏出疏篱。门前山色带烟重，幽鸟一声春日迟。
杂诗六首·其三
作者：刘豫
朝代：金
体裁：七言绝句

古渡停骖日向沈，凄凉归思梗清吟。碧山几点塞天阔，红叶一林秋意深。
杂诗六首·其二
作者：刘豫
朝代：金
体裁：七言绝句

风荷柄柄弄清香，轻薄沙禽落又翔。红日转西渔艇散，一川山影暮天凉。
杂诗六首·其五
作者：刘豫
朝代：金
体裁：七言绝句

昼色晴明著色图，山光凝翠接平湖。烟岚自古人难画，远即深深近却无。
杂诗六首·其六
作者：刘豫
朝代：金
体裁：七言绝句

寒林烟重暝栖鸦，远寺疏钟送落霞。无限岭云遮不断，数声和月到山家。
杂诗六首·其四
作者：刘豫
朝代：金
体裁：七言绝句

倚岩萧寺据危崖，丈室轩窗面水开。雪霁暮寒山月上，数竿修竹一枝梅。
登苏门山百泉
作者：刘豫
朝代：金
体裁：古风

太行雄伟赤霄逼，枝分苏门为肘腋。孕奇产秀气蟠郁，涌作琉璃千顷碧。初疑骊龙蛰山趾，仰喷明珠飞的皪。忽如湘灵理新妆，大鉴开匣乍磨拭。峰峦倒影浸云烟，蘋藻照沙改颜色。相辉一段佳风月，馀泽几州及动植。昔闻隐沦有仙人，高标清与溪山敌。悠悠往事散浮云，啸有遗屋行有迹。我居东秦济水南，无限泉池日亲炙。一行作吏别经年，情思尘埃何处涤。云祠因祷来凭栏，顿爽骨毛快胸臆。飘飘兰舟七八客，尊俎笙箫随分入。胜概纷并接不暇，恨乏鲁戈延晷刻。归来簿领厌沉迷，春睡每着蝶梦适。心约他时杖履游，醉漱溪流枕溪石。
上施内翰
作者：刘迎
朝代：金

十年不见建安公，草木依然臭味同。赖有酒尊烦北海，可无香瓣礼南丰。天墀礼乐三千字，海国鹍鹏九万风。正以高轩肯相过，免教书客感秋蓬。
上谷
作者：刘迎
朝代：金
体裁：古风

磨笄耸然来，隰水汹而去。山川俯城郭，藩翰重畿辅。桑麻数百里，烟火几万户。长桥龙偃蹇，飞阁凤腾翥。传闻山西地，出入此其路。源源百货积，井井三壤赋。蒲萄秋倒架，芍药春满树。盘躄多布韦，婵娟半娥素。永怀小靖节，厚德皆忠恕。至今受一廛，如昔歌五裤。伤心隔生死，知己今有数。归日当驱车，生刍奠其墓。
上谷
作者：刘迎
朝代：金

磨笄耸然来，隰水汹而去。山川俯城郭，藩翰重畿辅。桑麻数百里，烟火几万户。长桥龙偃蹇，飞阁凤腾翥。传闻山西地，出入此其路。源源百货积，井井三壤赋。蒲萄秋倒架，芍药春满树。盘躄多布韦，婵娟半娥素。永怀小靖节，厚德皆忠恕。至今受一廛，如昔歌五裤。伤心隔生死，知巳今有数。归日当驱车，生刍奠其墓。
乌夜啼
作者：刘迎
朝代：金

菱鉴玉篦秋月，蕙炉银叶朝云。宿酲人困屏山梦，烟树小江村。翠甲未消兰恨，粉香不断梅魂。离愁分付残春雨，花外泣黄昏。离恨远萦杨柳，梦魂长绕梨花。青衫记得章台月，归路玉鞭斜。翠镜啼痕印袖，红墙醉墨笼纱。相逢不尽平生事，春思入琵琶。
乌夜啼·其一
作者：刘迎
朝代：金

菱鉴玉篦秋月，蕙炉银叶朝云。宿酲人困屏山梦，烟树小江村。翠甲未消兰恨，粉香不断梅魂。离愁分付残春雨，花外泣黄昏。
乌夜啼·离恨远萦杨柳
作者：刘迎
朝代：金
体裁：词

离恨远萦杨柳，梦魂长绕梨花。青衫记得章台月，归路玉鞭斜。翠镜啼痕印袖，红墙醉墨笼纱。相逢不尽平生事，春思入琵琶。
书何维桢见赠诗后
作者：刘迎
朝代：金

尘埃握手众人中，草木从来臭味同。春夏我虽迷出处，交游君不异初终。赤黄晚岁徵奇梦，清白平生继古风。叹息蜀州人日作，伤心不觉涕无从。
云中君图
作者：刘迎
朝代：金

衣若新沐兰汤薰，灵巫拜舞方迎神。恍然相见帝者服，九歌昔咏云中君。画史亦可人，妙入造化域。羽衣玉尘美且閒，此意不知何处得。空明倏忽纷溟濛，胡为眷眷临寿宫。飘然来下复远举，想像决去随飞龙。祠空人散秋萧瑟，落日猿声唤秋色。湘天极目青茫茫，凭高一望无南北。
代人忆旧
作者：刘迎
朝代：金

缓步素丝障，微吟紫绮裘。醉便风侧帽，歌爱月明楼。犀轴题春恨，铜荷滴夜愁。风流十年梦，灯火漫扬州。
代王簿上梁孟容副公二首
作者：刘迎
朝代：金

妙年椽笔赋长杨，一日声名满四方。天上风流青琐客，人间嘉庆绿衣郎。锦囊看读金花诰，画戟閒凝燕寝香。预恐政成趋急诏，海沂无计驻王祥。自笑微官马骨高，十年霜鬓雪刁骚。长林丰草未适性，尖帽短靴安得豪。名宦真同一鸡肋，簿书空束两牛腰。故园清兴湖山里，归去经营一把茅。
代王簿上梁孟容副公二首·其一
作者：刘迎
朝代：金

妙年椽笔赋长杨，一日声名满四方。天上风流青琐客，人间嘉庆绿衣郎。锦囊看读金花诰，画戟閒凝燕寝香。预恐政成趋急诏，海沂无计驻王祥。
代王簿上梁孟容副公二首·其二
作者：刘迎
朝代：金

自笑微官马骨高，十年霜鬓雪刁骚。长林丰草未适性，尖帽短靴安得豪。名宦真同一鸡肋，簿书空束两牛腰。故园清兴湖山里，归去经营一把茅。
修城行
作者：刘迎
朝代：金

淮安城郭真虚设，父老年前向予说。筑时但用鸡粪土，风雨即摧乾更裂。秪今高低如堵墙，举头四野青茫茫。不知地势实冲要，东连鄂渚西襄阳。谁能一劳谋永逸，四壁依前护塼石。免令三岁二岁间，费尽千人万人力。
再次前韵
作者：刘迎
朝代：金

神农尝草木，济世以仁爱。根源列郡出，品目成书载。中云莱菔根，试验颇为大。昌谷呕时须，文园渴尝待。食异地黄并，效与芜菁逮。岂惟齿众药，政自冠诸菜。五州风土宜，罫布畦垄对。垦锄尽众力，封培穷百态。翠角春雨中，黄花晚烟外。日送盘箸资，岁给瓶罂赖。片玉出头颅，层冰起肤背。脆美掩莼葵，甘辛敌姜芥。物生贵有用，对此一何快。储贮得沈涵，弃遗免狼狈。但足齐人餐，何惭楚臣佩。
出八达岭
作者：刘迎
朝代：金

山险略巳出，弥望尽荒坡。风土日巳殊，气象微沙陁。我老倦行役，驱车此经过。时节春已夏，土寒地无禾。行路不肯留，奈此居人何。作诗无佳语，以代劳者歌。
别后有怀元济
作者：刘迎
朝代：金

闻说风流靖长官，宦游寥落废清閒。酒狂吞尽喙三尺，诗瘦耸成肩两山。世事君方厌蜗角，生涯我欲赋鱼蛮。脱身何日扁舟去，相对一蓑烟雨间。
南口
作者：刘迎
朝代：金

危峰张屏帏，峻壁开户牖。崩腾来阵马，翔舞下灵鹫。秀色纷后前，晴岚迷左右。重阴忽障翳，虚籁竞呼吼。深迂爱风日，高亢扪星斗。帝居望北阙，村落当南口。军都汉时县，遗迹奄存否。中郎读书处，遗构想摧朽。谁云用武地，经训乃渊薮。我家胶东湄，朴学叹白首。居邻通德里，况此见师友。惭无书带草，采采为盈手。何以醉先生，清溪绿如酒。
和人七夕韵
作者：刘迎
朝代：金

今古良宵此会同，望穷云物有无中。人间钿合三山隔，天上灵槎一水通。鳷鹊楼空纨扇月，鸳鸯机冷苧罗风。不须更乞蛛丝巧，久矣人生百巧穷。
城南庵
作者：刘迎
朝代：金

故乡归思白云边，瓶钵东来想浩然。桑下久无三宿恋，室中今许一灯传。梦惊城郭风尘窟，兴寄湖山雪月船。老矣重游恐难得，平生四海与弥天。
寄题孔德通东园
作者：刘迎
朝代：金

花木阴阴一亩宫，平生高兴与谁同。尊罍北海无虚日，乡里东家有故风。先业固知衣钵在，大门何惜橐奁空。襄阳耆旧今谁识，尚喜风流见阿戎。
寄题安嵓起官舍北溟
作者：刘迎
朝代：金

一轩高占凤麟洲，要作人间汗漫游。海国风烟自朝暮，洞天日月几春秋。梦魂欲拂三花树，活计聊随一叶舟。待我丹成访君去，阆风佳处卜菟裘。
寄题禹城孙氏茂德亭
作者：刘迎
朝代：金

济南孙夫子，养素抱绝识。家有五亩园，种树如种德。枝叶深覆护，根本饱封殖。要令方寸地，不著荆与棘。流芳被邻里，馀荫连阡陌。居然物随化，草木尽佳色。河阳艺桃李，寿张莳梓漆。至今青史上，相望如黑白。乃知百年用，赖此一日积。君今尚隐约，白首勤垦辟。人心亦天理，否泰有终极。会待东风来，吹春满花国。
寄题蓟丘僧房
作者：刘迎
朝代：金

道人休去白云边，老矣分明懒瓒然。参学谁能知许事，退休聊得息诸缘。忘形马迹车尘外，适意山光水影前。想得松根憩寂莫，坏残云衲半垂肩。
寒食阻雨招元功会话
作者：刘迎
朝代：金

满城风雨殿馀春，燕坐翛然亦可人。杨柳杏花相对晚，石泉槐火一时新。愁边兴味浑宜酒，句里机缘欲脱尘。早晚阿咸来过我，坐中软语慰情亲。
张萱戏婴图
作者：刘迎
朝代：金

犀颅玉颊宁馨子，雾鬓云鬟窈窕娘。三十年前大门日，忆观群戏碧方床。
归来图戏作
作者：刘迎
朝代：金

云髻春风一尺高，笑携儿女候归桡。情知一首閒情赋，合为微官懒折腰。
彦美生朝
作者：刘迎
朝代：金

壮日里闾侠，臂弯双角弓。绣鞯金匼匝，貂袖紫蒙茸。云态自苍狗，玉辉犹白虹。为君占寿骨，诗句有清风。
徐梦弼以诗求芦菔辄次来韵
作者：刘迎
朝代：金

昔闻赵州老，老大犹汎爱。说法利人天，机缘不胜载。当年镇府话，盖以小喻大。具眼领略之，于兹岂无待。呜呼后来者，见趣远不逮。又闻东坡公，谪居饱鲑菜。暮年海南住，几席溪山对。自馔一杯羹，老狂犹故态。最喜霜露秋，味出鸡豚外。乃知作诗本，口腹不无赖。风流二大士，妙处无向背。在家与出家，相投若针芥。先生今复然，秀句笔端快。谁云修法供，游戏出狼狈。一饱待明年，桑麻歌佩佩。
摧车行
作者：刘迎
朝代：金

浑河汹涌从西来，黄流正触山之崖。山崖路窄仅容过，小误往往车轮摧。车摧料理动半日，后人欲过何艰涩。深山日暮人巳稀，食物有钱无处觅。何时真宰遣六丁，铲此叠嶂如掌平。憧憧车马山西路，万古行人易来去。
数日冗甚怀抱作恶作诗自遣
作者：刘迎
朝代：金

生涯吾亦爱吾庐，踏地从来出赋租。胸次有怀空磈磊，人间无处不崎岖。扶摇安得三千里，应见真成百亿躯。直欲弃家参学去，一龛香火供斋盂。
昌邑道中
作者：刘迎
朝代：金

屋角鸡号夜向晨，客床相对话悲辛。流离仅脱哙等伍，老大空为济上人。却扫欲安无事贵，累人犹属有锥贫。故山邻里今安否，归去同寻笋蕨春。
明日复会客普照继呈此诗去及瓜不数日矣
作者：刘迎
朝代：金

室中呼起散花天，来伴维摩到处禅。百刻篆香消昼永，一番风雨破春妍。云山真欲追聱叟，风腋何妨借玉川。他日相思共明月，旧游应说禁烟前。
晚到八达岭下达旦乃上
作者：刘迎
朝代：金

车马两山间，上下数百里。萦纡来不断，奕奕似流水。鲸形曲腰膂，蛇势长首尾。我车从其间，摇兀如病齿。推前挽复后，进寸退还咫。息心固安分，尚气或被指。徐趋自循辙，躁进应覆轨。行行非我令，柅亦岂吾使。倦仆困号呼，疲牛苦鞭箠。紞如五更鼓，相庆得戾止。归来幸无恙，喘汗正如洗。何以慰此劳，村醅正浮蚁。
普照旃檀像旧物也方丈老人比以见还作诗谢之
作者：刘迎
朝代：金

我昔游京师，稽首礼瑞像。堂堂紫金身，示现大法藏。装严七宝几，重叠九霞帐。光如百千日，晃耀不容望。想初法王子，运力摄诸匠。瑰材发神秘，妙斲出智创。风流蜀居士，翰墨老弥壮。雷霆大地底，音乐诸天上。犹疑三十二，不具梵音相。不知一点真，正胜千语浪。呜呼五因缘，语绮反成谤。我今独何幸，相见问无恙。文殊本无二，何处觅真妄。庶修香火供，获脱烦恼障。天龙想惊喜，诃卫日归向。巳觉海潮音，人天会方丈。
梁忠信平远山水
作者：刘迎
朝代：金

忆昔西游大梁苑，玉堂门闭花阴晚。壁间曾见郭熙画，江南秋山小平远。别来南北今十年，尘埃极目不见山。乌靴席帽动千里，只惯马蹄车辙閒。明窗短幅来何处，乱点依稀涴寒具。焕然神明顿还我，似向白玉堂中住。濛濛烟霭树老苍，上方楼阁山夕阳。一千顷碧照秋色，三十六峰凝晓光。悬崖高居谁氏宅，缥缈危栏荫青樾。定知枕石高卧人，常笑骑驴远游客。当时画史安定梁，想见泉石成膏肓。独将妙意寄毫楮，我愧甫立随诸郎。此行真成几州错，区区世路风波恶。还家特作发愿文，伴我山中老猿鹤。
梅
作者：刘迎
朝代：金

谁道江梅驿信迟，碧琅玕里见横枝。为寻疏影暗香处，独立嫩寒清晓时。嚼蕊不妨浮白饮，认桃休赋比红诗。平生东阁风流在，何逊而今鬓欲丝。
楚山清晓图
作者：刘迎
朝代：金

山娟娟，江茫茫，缘山林木老已苍。穿林细路萦羊肠，汀洲人家兰杜香。两山秀出江中央，宛如双剑森锋铓。层峦架空化宝坊，塔波突兀一气傍。鸡声喔喔林鸟翔，顾瞻曙色开东方。清风宿雾方苍凉，兜罗绵网淡平野，紫磨金饼暾浮桑。橹声才动欲离岸，钟韵已残犹殷床。当年有米维楚狂，生子亦复肖阿章。想从乃翁住朝阳，收拾山绿餐湖光。膝前翰墨观琳琅，此图戏出遂擅场。彼众史者何敢当，不然安得牙签犀轴古锦囊，赏览一朝蒙古皇。
楼前曲
作者：刘迎
朝代：金

楼前山色秋横碧，楼下水光秋漫白。眼看对此千里愁，楼下长歌古离别。萧萧郎马何时归，雁奴去作斜行飞。灞桥过客夕阳远，渭城行人朝雨微。玉凄花冷令人瘦，日暮倚楼双翠袖。蕙炷犹残鸂鶒香，曲尘半著鸳鸯绣。五云飞过芙蓉城，洞天冷落云间笙。妾身有愿化春草，伴君长亭仍短亭。
次刘元直韵二首
作者：刘迎
朝代：金

秋来何事忆归频，正以家无妒妇津。未许桂枝招隐士，不妨桃叶赠行人。梦䰟历历千山远，客宦悠悠五斗贫。犀箸鸾刀许何日，归来举案得纷纶。半年归梦别离间，只有音书雁足还。罗幕翠横秋掩冉，玉壶红湿泪斓斑。天明不作雾非雾，月破可怜山复山。准拟春风对眉膴，一尊相对洗愁颜。
次刘元直韵二首·其一
作者：刘迎
朝代：金

秋来何事忆归频，正以家无妒妇津。未许桂枝招隐士，不妨桃叶赠行人。梦䰟历历千山远，客宦悠悠五斗贫。犀箸鸾刀许何日，归来举案得纷纶。
次刘元直韵二首·其一
作者：刘迎
朝代：金
体裁：七言律诗

秋来何事忆归频，正以家无妒妇津。未许桂枝招隐士，不妨桃叶赠行人。梦魂历历千山远，客宦悠悠五斗贫。犀箸鸾刀许何日，归来举案得纷纶。
次刘元直韵二首·其二
作者：刘迎
朝代：金

半年归梦别离间，只有音书雁足还。罗幕翠横秋掩冉，玉壶红湿泪斓斑。天明不作雾非雾，月破可怜山复山。准拟春风对眉膴，一尊相对洗愁颜。
次曹次仲韵因以自感
作者：刘迎
朝代：金

自笑区区学道难，未容香火访名山。因循忧患馀生里，收敛光芒窘步间。白社祝公今日始，丹丘容我几时还。相从愿结翻经会，共过壶中日月閒。
次韵夜雨
作者：刘迎
朝代：金

海山何处是蓬瀛，节物催人意自惊。客里厌逢今旧雨，梦馀愁听短长更。故园颇觉归期缓，老境难堪此段清。想得诗成正萧瑟，竹窗灯火夜微明。
次韵诸园不暇游览
作者：刘迎
朝代：金

故人家有小池台，桃李成蹊手自栽。尊酒几时邀客去，园林无日不花开。丹青一一归图画，红紫纷纷费剪裁。胜槩须公与题品，杖藜何惜醉中来。
次韵郦元与赠于元直道旧二首
作者：刘迎
朝代：金

人物伤心万马空，于今声价歘然东。教条不独行千里，筹策曾经奉一戎。事契百年知有自，笑谈三语记无同。白头赖有髯参在，解说当时喜怒公。倦游方叹锦囊空，此道谁知一夕东。客里簿书惭老子，诗中旗鼓避元戎。叩门莫厌经过数，促席聊容语笑同。此乐秪忧儿辈觉，不应品藻待渠公。
次韵郦元与赠于元直道旧二首·其一
作者：刘迎
朝代：金

人物伤心万马空，于今声价歘然东。教条不独行千里，筹策曾经奉一戎。事契百年知有自，笑谈三语记无同。白头赖有髯参在，解说当时喜怒公。
次韵郦元与赠于元直道旧二首·其二
作者：刘迎
朝代：金

倦游方叹锦囊空，此道谁知一夕东。客里簿书惭老子，诗中旗鼓避元戎。叩门莫厌经过数，促席聊容语笑同。此乐秪忧儿辈觉，不应品藻待渠公。
沙漫漫
作者：刘迎
朝代：金

沙漫漫，草班班，南山北山相对看，我行乃在山之间。行人仰不见飞鸟，树木足知边塞少。沙漫漫，草班班，我行欲趁西风还。仆夫汝莫愁衣单，我但着衣思汝寒。
河桥
作者：刘迎
朝代：金

桃李香中八九家，青旗高挂绿杨斜。晚来风色渡头急，满地萧萧杨白花。
河防行
作者：刘迎
朝代：金

南州一雨六十日，所至川源皆汎溢。黄河适及秋水时，夜来决破陈河堤。河神凭陵雨师借，晚未及晴昏复下。传闻一百五十村，荡尽田园及庐舍。我闻禹时播河为九河，一河既满还之他。川平地迥势随弱，安流是以无惊波。秪今茫茫馀故迹，未易区区议疏辟。三山桥坏势益南，所过泥沙若山积。大梁今世为陪京，财赋百万资甲兵。高谈泥古不须尔，且要筑堤三百里。郑为头，汴为尾，准备他时涨河水。
海上
作者：刘迎
朝代：金

潮蹙三山岛，烟横万里沙。蜃楼春作市，鼍鼓暮催衙。一曲水仙操，片帆渔父家。安期定何处，试问枣如瓜。
淮安行
作者：刘迎
朝代：金

淮安城壁空楼橹，风雨半摧鸡粪土。传闻兵火数年前，西观竹间藏乳虎。迄今井邑犹荒凉，居民生资惟榷场。马军步军自来往，南客北客相经商。迩来户口虽增出，主户中间十无一。里闾风俗乐过从，学得南人煮茶吃。青衫从事今白头，一官乃得西南陬。宦游未免简书畏，归去更怀门户忧。世缘老矣百不好，落笔尚能哦楚调。从今买酒乐升平，烂醉歌呼客神庙。
清明前十日作
作者：刘迎
朝代：金

雨馀天气动朝寒，寒食都来数日间。羯鼓催开小桃李，画屏围出好溪山。尘埃老我真堪笑，风物撩人欲破悭。梅雪巳残春过半，一尊无处与公閒。
盘山招隐图
作者：刘迎
朝代：金

溪山不难买，所费千金储。不如数峰云，朝昏对吾庐。交游岂无人，转盼伤离居。不如吾兄弟，相应如笙竽。左侯蓟名族，温温器璠玙。身虽市朝寄，心与功名疏。伯也亦可人，文华炳于菟。风神耸魁伟，襟韵含冲虚。平生一片心，缘尘不关渠。相期有幽事，岁晚山林俱。綵服照黄冠，欢呼奉亲舆。大妇侍巾帨，中妇供庖厨。诸孙戏膝前，翩然凤将雏。朝采南涧芹，莫漉西溪鱼。烟霞入杖屦，风月来窗疏。观竹上巢云，礼佛登香炉。红龙雪浪涌，白塔苍烟孤。冰弦写天籁，茶瓯泛云腴。快哉天下乐，俯仰馀何须。正恐左太冲，招隐昔所无。
秋郊
作者：刘迎
朝代：金

秋水四五尺，暮山三两峰。浮云白毫相，落日紫金容。蓑笠前村笛，楼台古寺钟。殷勤小平远，图画记渠侬。
秋郊马上二首
作者：刘迎
朝代：金

故垄松楸暗，空城草棘荒。数峰横鸟道，一径绕羊肠。桑叶露仍沃，稻花风已香。儿时十年梦，怀旧一悲凉。海色楼台市，山容水墨图。风疏水杨柳，烟瘦石菖蒲。岁熟多同社，村閒绝诟租。平生亦何事，尘土眷吾庐。
秋郊马上二首·其一
作者：刘迎
朝代：金

故垄松楸暗，空城草棘荒。数峰横鸟道，一径绕羊肠。桑叶露仍沃，稻花风已香。儿时十年梦，怀旧一悲凉。
秋郊马上二首·其二
作者：刘迎
朝代：金

海色楼台市，山容水墨图。风疏水杨柳，烟瘦石菖蒲。岁熟多同社，村閒绝诟租。平生亦何事，尘土眷吾庐。
自解
作者：刘迎
朝代：金

投绂归来岁月过，清閒殊胜吏分窠。人思狡兔藏三窟，我愿白鸥同一波。棋局何妨烂樵斧，印章终欲博渔蓑。人间万事俱尘土，醉倒尊前奈我何。
莫州道中
作者：刘迎
朝代：金

枫林叶叶堕霜红，天末晴容一镜空。野旷微闻鸟乌乐，草寒时见马牛风。人生险阻艰难里，世事悲歌感慨中。白发孀亲倚门处，梦魂千里付归鸿。
蔡有邻碑
作者：刘迎
朝代：金

我为山西行，叱驭过近县。传闻蔡有邻，石刻古今冠。风流书以来，妙绝隶之变。银钩鸾凤舞，铁画蛟龙缠。凭谁致墨本，故旧诧珍献。正恐赋分薄，一夕碎雷电。平生六一老，集古藏千卷。惜此方殊邻，公乎未之见。
虚春亭
作者：刘迎
朝代：金

碧琅玕里小蘧庐，想像幽人手植初。不独禅心破诸有，还于法性识真如。应缘任笑风月底，出世要观霜雪馀。他日升堂参玉版，会须傍出赏春蔬。
观古作者梅诗戏成一章
作者：刘迎
朝代：金

翠袖佳人修竹傍，风姿绰约破湖光。静中惯识形神影，妙处谁知色味香。观想有灵通水月，孤音无侣伴冰霜。故人愁绝今何许，烟雨霏霏子半黄。
败车行
作者：刘迎
朝代：金

前车行，后车逐，车声夜随山诘曲。前车失手落高崖，车轮直下声如雷。同行急救救不得，人牛翻压鸣声哀。我时潜闻后车说，前车使牛何太拙。只知拍手笑前人，不道后来当改辙。前途犹有坡陀在，后车当以前车戒。
赠人
作者：刘迎
朝代：金

何必罗浮访稚川，相逢一笑共谈玄。蓬莱咫尺三万里，铜狄因循五百年。梦幻莫论身外事，啸歌聊得醉中天。几时丹灶同收拾，去入云山了旧缘。
赠董丞秉国
作者：刘迎
朝代：金

迫窄十年冠盖场，谁怜王谢有诸郎。俗缘不脱三生债，豪气都无万丈长。遣兴久凭诗作社，避愁专欲酒为乡。黄尘投老逢青眼，赖有知音未可忘。
车轣辘
作者：刘迎
朝代：金

马虺隤，牛觳觫，山行萦纡车轣辘。路旁指点是官人，老矣一翁双鬓秃。汝牛幸可耕，汝马幸可骑，有此可载琴书归。胡为奔走东西道，白发刁骚被人笑。
过关渡水图
作者：刘迎
朝代：金

短车无复驾青牛，散策方来对白鸥。烟水从容许君独，暂须分我一船秋。
连日雪恶用聚星堂雪诗韵
作者：刘迎
朝代：金

朔风朝来放云叶，纷纷吹落龙沙雪。山河大地同一如，变化须臾亦奇绝。参天松顶老犹强，抢地竹头低欲折。乱飘书帙爱窗明，狂入地炉惊火灭。重衾方拥肤尚粟，冻笔将书肘先掣。未容衰白点鬓华，只许醉红生面缬。何人清唱堕梁尘，有客高吟霏锯屑。昔贤句法今尚在，断臂阿谁心地瞥。后生旷世安敢望，故事历劫徒能说。是中圣处公会无，一粒灵丹工点铁。
送刘德正
作者：刘迎
朝代：金

骥騄蚁垤空，莫干犀革断。人材必超轶，物理乃融泮。先生廊庙具，冰雪自湔盥。十年处䌓剧，风力济详练。堂堂八面敌，了了一笑粲。云中国西邑，食货资转挽。中台辍之去，正倚咄嗟办。从容九年蓄，坐想出鞭算。向来盐铁使，绪业著家传。春朝观上计，广厦奉閒燕。行矣需诏除，鹓行耸荣观。
送刘德正
作者：刘迎
朝代：金
体裁：古风

骥騄蚁垤空，莫干犀革断。人材必超轶，物理乃融泮。先生廊庙具，冰雪自湔盥。十年处繁剧，风力济详练。堂堂八面敌，了了一笑粲。云中国西邑，食货资转挽。中台辍之去，正倚咄嗟办。从容九年蓄，坐想出鞭算。向来盐铁使，绪业著家传。春朝观上计，广厦奉閒燕。行矣需诏除，鹓行耸荣观。
郭熙秋山平远用东坡韵
作者：刘迎
朝代：金

槐花忙过举子閒，旧游忆在夷门山。玉堂会见郭熙画，拂拭缣素尘埃间。楚天极目江天远，枫林渡头秋思晚。烟中一叶认扁舟，雨外数峰横翠巘。淮安客宦踰三霜，云梦泽连襄汉阳。平生独不见写本，惯饮山绿餐湖光。老来思归真日日，梦想林泉对华发。丹青安得此一流，画我横筇水中石。
锦堂春·西湖
作者：刘迎
朝代：金

水漫汀洲新绿，云开崦嶂微青。残红不见成阴后，鶗鴂寂无声。笑傲坡公一梦，风流杜牧三生。西湖依旧人中意，来去竟难凭。
锦堂春·？
作者：刘迎
朝代：金
体裁：词

墙角含霜树静，楼头作雪云垂。钩帘鹊噪空庭晚，坐看月来时。异域书迷雁足，幽闺镜掩虫丝。一宵两地肠千转，惟有梦魂知。
闻丘丈晚集庆寿作诗戏之
作者：刘迎
朝代：金

桃李欲开风雨多，花时犹得屡经过。缓听一曲玉连琐，满汎十分金卷荷。红烛影纱闻唤马，翠罗承袜见凌波。杜陵老矣孤春事，奈此诗愁恼乱何。
闻彦美服药以诗问讯
作者：刘迎
朝代：金

耳边尘事且无喧，听我归耕郭外村。贱子自藏蜗壳舍，故人谁并雀罗门。书窗共作三年计，尊酒相逢一笑温。不信家山不堪隐，仇池今在古铜盆。
陪诸友登三山亭二首
作者：刘迎
朝代：金

半濠清浅芰荷彫，落日登临未寂寥。山色逼秋浑作市，海声迎暮欲吞潮。沙头白鸟疑相熟，木末青旗苦见招。不似常时对官府，可无閒话及渔樵。霜林馀叶未全彫，极目西风对泬寥。万里沙荒秋后草，三神山动晚来潮。移尊正及兵厨近，结客何须驿骑招。老素抚床端可必，未甘随分隐耕樵。
陪诸友登三山亭二首·其一
作者：刘迎
朝代：金

半濠清浅芰荷彫，落日登临未寂寥。山色逼秋浑作市，海声迎暮欲吞潮。沙头白鸟疑相熟，木末青旗苦见招。不似常时对官府，可无閒话及渔樵。
陪诸友登三山亭二首·其二
作者：刘迎
朝代：金

霜林馀叶未全彫，极目西风对泬寥。万里沙荒秋后草，三神山动晚来潮。移尊正及兵厨近，结客何须驿骑招。老素抚床端可必，未甘随分隐耕樵。
隰川
作者：刘迎
朝代：金

隰川来西州，数郡被其利。刺陵放而南，奔驶不可制。兹焉幸不幸，长策未容议。且复观其澜，雄豪快人意。
雨后
作者：刘迎
朝代：金

尘埃日日厌风霾，一雨方容眼界开。水底天光大圆镜，树头山色小飞来。马牛涉地无相及，鸥鹭知人已不猜。更得扁舟待明月，一杯容我醉云罍。
题仲山枝巢
作者：刘迎
朝代：金

镜中青鬓雪霜皤，岁月从教落魄过。物理不容人太过，生涯休叹我无多。百年竟似蝇钻纸，万事终同鼠饮河。秪恐徐公宿缘在，东风时梦海棠窠。
题刘德文戏綵堂
作者：刘迎
朝代：金

邮传文书日旁午，过眼不容留顷许。先生遣决谈笑间，退食归来奉慈母。吾不爱锦衣荣归誇梓里，吾不爱绣衮徒步登槐府。传家所爱作宁馨，入室不愁无阿堵。堂中怡愉奉颜色，堂下嬉戏同儿女。十分寿斝汎醇酎，五色綵衣纷杂组。映阶萱草弄春色，循陔兰叶荣朝雨。先生蕴藉古人似，早岁声名天尺五。拘縻岂合坐冗曹，献纳直宜趋禁所。更书屈指今几日，伫看褒诏传天语。龙光歆艳动庭闱，汤沐疏封分郡土。芝封钿轴烂云锦，羽衣宝帔辉金缕。形容何止入画图，歌咏亦须流乐谱。区区贱子独何幸，晚喜宗盟同鼻祖。他年一笑约升堂，万石尊前拜严姥。
题十眉图
作者：刘迎
朝代：金

宝箱拂尘金？钺，周昉丹青见真笔。春风曾忆赋妖娆，人共画图成十一。烛奴香底花光凝，铮铮铁响闻三更。车声雷动不通语，眼态波横空送情。蛮云盘鹤辽天阔，犀玉依依对书札。人生何处不相逢，还醉武陵溪上月。
题十眉图
作者：刘迎
朝代：金
体裁：古风

宝箱拂尘金𨧱钺，周昉丹青见真笔。春风曾忆赋妖娆，人共画图成十一。烛奴香底花光凝，铮铮铁响闻三更。车声雷动不通语，眼态波横空送情。蛮云盘鹤辽天阔，犀玉依依对书札。人生何处不相逢，还醉武陵溪上月。
题吴彦高诗集后
作者：刘迎
朝代：金

片云踪迹任飘然，南北东西共一天。万里山川悲故国，十年风雪老穷边。名高冀北无全马，诗到西江别是禅。颇忆米家书画否，梦魂应逐过江船。
题归去来图
作者：刘迎
朝代：金

笔端奇处发天藏，事远怀人涕泗滂。馀子风流空魏晋，上人谈笑自羲皇。折腰五斗几钱直，去国十年三径荒。安得一堂重写照，为公桂酒泻蕉黄。
题雪浦人归图
作者：刘迎
朝代：金

乱目宝花雨，过眉斑竹筇。拿音迎画鹢，喜态动乌龙。水镜千江月，风琴万壑松。遥知永今夕，情话得从容。
鳆鱼
作者：刘迎
朝代：金

君不见二牢山下狮子峰，海波万里家鱼龙。金鸡一唱火轮出，晓色下瞰扶桑宫。槲林叶老霜风急，雪浪如山半空立。贝阙轩腾水伯居，琼瑰喷薄鲛人泣。长镵白柄光芒寒，一苇去横烟雾间。峰峦百叠破螺甲，宫室四面开蚝山。碎身粉骨成何事，口腹之珍乃吾祟。郡曹受赏虽一言，国史收痂岂非罪。筠篮一一千里来，百金一笑收羹材。色新欲透玛瑙盌，味胜可挹葡萄醅。饮客醉颊浮春红，金盘旋觉放箸空。齿牙寒光漱明月，胸臆秀气喷长虹。平生浪说江瑶柱，大嚼从今不论数。我老安能汗漫游，买船欲访渔郎去。
鳆鱼
作者：刘迎
朝代：金
体裁：古风

君不见二牢山下狮子峰，海波万里家鱼龙。金鸡一唱火轮出，晓色下瞰扶桑宫。槲林叶老霜风急，雪浪如山半空立。贝阙轩腾水伯居，琼瑰喷薄鲛人泣。长镵白柄光芒寒，一苇去横烟雾间。峰峦百叠破螺甲，宫室四面开蚝山。碎身粉骨成何事，口腹之珍乃吾祟。郡曹受赏虽一言，国史收痂岂非罪。筠篮一一千里来，百金一笑收羹材。色新欲透玛瑙碗，味胜可挹葡萄醅。饮客醉颊浮春红，金盘旋觉放箸空。齿牙寒光漱明月，胸臆秀气喷长虹。平生浪说江瑶柱，大嚼从今不论数。我老安能汗漫游，买船欲访渔郎去。
海会寺宴集以禅房花木深为韵得深字
作者：刘邦彦
朝代：金
体裁：七言律诗

凌晨策蹇从知音，来谒龙泉溪路深。一派寒流通乱石，万竿脩竹啭幽禽。虚檐列坐茶酣战，小径閒行酒旋斟。珍重老僧延倦客，清谈亹亹涤尘襟。
三阳述怀
作者：刘铎
朝代：金

蚁穴吾犹梦，蜗庐此仅容。一川青霭合，半岭白云封。地僻宜藏拙，官閒足养慵。只惭无补报，潦倒不归农。
即事
作者：刘铎
朝代：金

地与中州迥，民馀上古淳。峡长深束渭，路险曲通秦。烟柳千家晓，风花百里春。一官如自择，閒处著閒身。
所见
作者：刘铎
朝代：金

纶竿老子绿蓑衣，细雨斜风一钓矶。正是邻家社醅熟，柳条穿得锦鳞归。
春日
作者：刘铎
朝代：金

翠微深处几人家，风飏轻烟雨压沙。寒勒野桃开较晚，向阳才有两三花。
渑池驿舍用苑极之郎中韵
作者：刘铎
朝代：金
体裁：七言律诗

惯从鞍马作生涯，宿处依依认是家。炉火相看衣袖暖，盘餐未办驿厨哗。淹留岁月头如雪，汩没风尘眼更花。永夜如何得消遣，新诗吟罢自煎茶。
渑池驿舍用苑极之郎中韵
作者：刘铎
朝代：金

惯从鞍马作生涯，宿处依依认是家。炉火相看衣袖暖，盘餐未办驿廚哗。淹留岁月头如雪，汩没风尘眼更花。永夜如何得消遣，新诗吟罢自煎茶。
读李训郑注传二首
作者：刘铎
朝代：金

谁教阉宦作权臣，肃代优游到敬文。三子谋疏谁不道，泄机也合罪刘蕡。棋医入侍本防猜，偶失机权亦可哀。陈窦至今佳传在，莫从成败论人材。
读李训郑注传二首·其一
作者：刘铎
朝代：金

谁教阉宦作权臣，肃代优游到敬文。三子谋疏谁不道，泄机也合罪刘蕡。
读李训郑注传二首·其二
作者：刘铎
朝代：金

棋医入侍本防猜，偶失机权亦可哀。陈窦至今佳传在，莫从成败论人材。
通叔以诗送古镜为长言生日之寿次韵谢之
作者：刘长言
朝代：金

綵衣禄隐非臞仙，犹有向来文字缘。都城一别两岁晚，寄声劳苦常相先。人间始生俗礼重，而我永感方颓然。远凭诗句致奇物，欲挽暮景回虞渊。规摹九寸函大方，古制不作菱花妍。开奁拂拭愧陋质，但喜虹气浮晴天。夫君久要心不迁，期与铁杖论清坚。保身赖此孤月圆，明年上印归行田。
宴会成趣园诗
作者：初昌绍
朝代：金
体裁：七言律诗

近郊风物小斜川，竹树阴阴昼掩门。奉已乐天无妓妾，退居元亮有田园。静中身与世俱弃，妙处心知口莫言。曾到君家北窗下，空凉真可卧羲轩。
西巖
作者：劉汲
朝代：金

卜築西巖最可人，青山爲屋水爲鄰。
身將隠矣文何用，人不知之味更真。
自古交游少同志，到頭聲利不關身。
清泉便當如澠酒，澆盡胸中累劫塵。
高陽道中
作者：劉汲
朝代：金

杏花開遍野桃紅，榆柳中間一徑通。
禽鳥不呼村塢靜，滿川烟雨晝濛濛。
閒咏
作者：卢元
朝代：金

天近苍龙阙，居连白马堂。松声得邻舍，山色出宫墙。巷陋轮蹄少，庭閒日月长。九衢红雾里，亦有白云乡。
登嵩山绝顶抵宿卢岩
作者：卢庸
朝代：金
体裁：七言绝句

飞梁挂壁虹霓落，列嶂遥连翡翠鲜。岩树溪禽尽相嫪，一春踏遍万峰巅。
白沟
作者：卢洵
朝代：金

白沟清浅不容舟，辽宋封疆限此沟。到了山河无定主，碧波依旧只东流。
感兴
作者：卫承庆
朝代：金

十日不出门，出门春已好。并山花更多，十里红未了。朝看花尚妍，暮看花又老。蔫红堕危枝，馀香寄芳草。人生秪如此，百年疾过鸟。安得脱尘寰，游戏万物表。
李雁门
作者：史公奕
朝代：金

天下三分二属梁，区区独木欲支唐。锦囊三矢传遗恨，不救朱三着赭黄。
晋祠
作者：史士举
朝代：金

小桥流水竹萧森，竹里人家一径深。只欠东风小篱落，梅花疏淡月笼阴。
超化
作者：史士举
朝代：金

石根寒溜迸珠玑，寻丈惊看雪浪飞。我是玉川烟水客，暂来盘礴亦忘归。
巡历太康
作者：史天泽
朝代：金
体裁：七言绝句

奉使孤城驻马蹄，霜风猎猎战旌旗。一钩薄暮天边月，照见禽荒旧地基。
七夕
作者：史学
朝代：金

箱牛回驭锦机閒，天上悲欢亦梦间。月夜并肩人不见，萧萧风叶满骊山。
宫词
作者：史学
朝代：金

宝带香褠水府仙，黄旂彩扇九龙船。薰风十里瑶华岛，一派歌声唱采莲。
晚梅
作者：史学
朝代：金

孤根春半恰春回，刚逐夭桃艳杏开。蝶子蜂儿应有语，东风元不为渠来。
李道人崧阳归隐图
作者：史学
朝代：金

石壁城头夜斩关，软红尘底晓催班。道人一笑那知许，门外青溪屋上山。
过太室
作者：史学
朝代：金

三辅祥开表圣期，三呼夭寿与天齐。殿橹碧瓦仍唐制，洞锁苍苔失汉题。柱玉已闻安庙祏，剑锋重为剪撑黎。升中剩有辞臣赋，满望鸾旂凤盖西。
醉后
作者：史学
朝代：金

观鱼暂觉心差乐，化蝶元来梦亦忙。得似醉中都放下，春风自与百花香。
默翁溪山横幅
作者：史学
朝代：金

五云雏凤下辽天，来作金鸾翰墨仙。诗酒偿残莺馆债，简书薰破鹿门禅。自怜岁月尘中老，尽揽溪山笔底传。短草疏林秋一幅，典刑人物记当年。
冬日即事
作者：史怀
朝代：金
体裁：句

檐雪日高晴滴雨，野烟风定暖生云。
陪陈彦文谒筠泉荣上人
作者：史才
朝代：金

强随禅客到西禅，竹柏团青荫石泉。一首小诗吟不就，閒情元在落花边。
怀郭硕夫刘南正程云翼
作者：史旭
朝代：金

已将春梦等浮生，更著秋光比宦情。薄有酒销閒日月，苦无心向老功名。黑城村晚鸦千点，白土坡高雁一声。天末何人慰寥索，正思张丈与殷兄。
早发驼驼堋
作者：史旭
朝代：金

郎君坐马臂彫弧，手撚一双金仆姑。毕竟太平何处用，只堪妆点早行图。
梨花
作者：史旭
朝代：金

少年携酒日寻花，老去花前欲饮茶。今日传觞似年少，一枝香雪上乌纱。
偶书
作者：史肃
朝代：金

东风数点梨花雪，吹我伤春万里心。知有高亭堪眺远，惜无佳客共登临。晴云入户团倾盖，飞鸟随人作好音。寒食清明少天色，孤居未要酒杯深。
偶读贾达之邀饭帖有感作诗哭之
作者：史肃
朝代：金

微官已叹鸾栖屈，异事俄传鵩告凶。彩笔书来墨痕湿，玉楼人去酒尊空。当时快意牛心炙，今日伤怀马鬣封。一幅铭旌送哀挽，白杨萧索九原风。
别张信夫
作者：史肃
朝代：金

破垒残星没，寒城晓角孤。天低云错莫，野旷雪模糊。小市千钱米，征人丈八殳。边愁故未已，不敢恨长途。
别怀玉
作者：史肃
朝代：金

官曹不着市门仙，绿发匆匆换少年。惯作簿书尘里梦，愧无山水窟中缘。蜂腰鹤膝曾搜句，兔角龟毛不论禅。此别相思渺何许，一川山色雁连天。
北潭
作者：史肃
朝代：金

竹阴松影玉葱茏，十里平堤一径通。碧水乍开新镜面，青山都是好屏风。寒蝉高鸟清愁外，折苇枯荷小景中。酒力未多秋兴逸，夕阳聊贷半林红。
发脱
作者：史肃
朝代：金

年年道路少清欢，处处葵蔬馈薄餐。月色过窗同夜梦，霜华著壁独朝寒。求医未有诗千首，破老惟消竹数竿。衰发从今不须脱，少留衰白戴黄冠。
复斋
作者：史肃
朝代：金

居士年来一复斋，驯庭鸟雀绝惊猜。雨添窗下砚池满，风揭床头书卷开。身似卧轮无伎俩，心如明镜不尘埃。纷纷宠辱人间世，付与浮云任去来。
夏夜
作者：史肃
朝代：金

一雨昭苏外，群山宴寂中。移床就佳月，引袂纳凉风。蜗舍怜渠小，蚊雷讶许同。幽怀閟清境，舒啸夜将终。
宿睦村
作者：史肃
朝代：金

阑干河汉已西倾，独坐披衣过五更。檐马丁东风外响，田车历辘月中行。忘形沙鸟知人意，窣地山云不世情。露草霜筠有幽意，诗题分付候虫声。
山阴县
作者：史肃
朝代：金

涌云驱雨不成霖，山径危行未要深。午梦初回乌鸟乐，小亭斜日柳阴阴。
感兴
作者：史肃
朝代：金

避俗嫌高绝，干荣耻盗誇。居贫偶从仕，学道不忘家。树果蕃秋实，园葵粲晚花。一轩吾事了，无意竞纷华。
放言二首
作者：史肃
朝代：金

莲社从来说陶远，竹林今不数山王。家鸡野鹜何须较，秋菊春兰各自芳。清风明月无人管，茶鼎薰炉与客同。壮岁羞为褦襶子，而今却羡嗫嚅翁。
放言二首·其一
作者：史肃
朝代：金

莲社从来说陶远，竹林今不数山王。家鸡野鹜何须较，秋菊春兰各自芳。
放言二首·其二
作者：史肃
朝代：金

清风明月无人管，茶鼎薰炉与客同。壮岁羞为褦襶子，而今却羡嗫嚅翁。
方丈坐中
作者：史肃
朝代：金

纸本功名直几钱，何如付与北窗眠。诗书作我閒中地，风月知人醉里天。水底游鱼真见性，树头语鸟小参禅。平生习气莲华社，一炷香前结后缘。
早出遵化
作者：史肃
朝代：金

朝来对酒不能觞，看尽西风去鸟行。山好未忘三日雅，诗穷赢得一秋忙。强颜红叶自由舞，野性黄花无赖香。多谢殷勤暮云影，更留淡墨写溪光。
春雪
作者：史肃
朝代：金

丰年不救两河饥，腊尽才看小雪飞。漫说春来膏泽好，其如垄上麦苗稀。空花只解惊愁眼，湿絮宁堪补败衣。颇笑西台瘖御史，日斜骑马踏泥归。
晓出东卢
作者：史肃
朝代：金

谷口子真隐，水滨韦氏庄。鸥鹇宾客对，鸿雁弟兄行。小圃丛生竹，平林半是桑。朝阳生野渡，湿尽马蹄霜。
晚兴
作者：史肃
朝代：金

秋虫已息又还吟，晚雨初晴又作阴。水面微风掠苍玉，云头落日缘黄金。年丰酒价应须贱，睡起茶瓯未要深。人道双清到心迹，年来无迹亦无心。
杂诗
作者：史肃
朝代：金

春江日暖舞清涟，客舍萧萧一缕烟。幽鸟隔林招我醉，小桃当户为谁妍。禅心已作沾泥絮，诗思浑如上水船。却是官閒得无事，一帘红雨枕书眠。南皮城下荒秋草，说是当日燕支台。世事翻腾只如此，吾生弃置已焉哉。迎风紫苋因循老，背日黄花次第开。独夜不眠思阿谢，白羊如驾小车来。
杂诗·其一
作者：史肃
朝代：金

春江日暖舞清涟，客舍萧萧一缕烟。幽鸟隔林招我醉，小桃当户为谁妍。禅心已作沾泥絮，诗思浑如上水船。却是官閒得无事，一帘红雨枕书眠。
杂诗·其二
作者：史肃
朝代：金

南皮城下荒秋草，说是当日燕支台。世事翻腾只如此，吾生弃置已焉哉。迎风紫苋因循老，背日黄花次第开。独夜不眠思阿谢，白羊如驾小车来。
次张信夫韵
作者：史肃
朝代：金

绛帐先生寄一州，不教文字到横流。草玄只拟关门坐，好事应从载酒游。虎穴已曾探虎子，龙沟未信出龙头。锦囊诗句年来满，供尽閒花野草愁。
次韵安之饮酒
作者：史肃
朝代：金

日上南窗已数竿，醉头扶起不巾冠。欲开社瓮多招客，先乞兵厨暂补官。玩世唯知酒功圣，藏身无似醉乡宽。麒麟阁上功名字，不博生前一笑欢。
河上
作者：史肃
朝代：金

堤外三竿日，河边八尺泥。夜风喧马枥，秋露冷鸡栖。岁月吾生老，关山客梦迷。故园桃李树，摇荡不成蹊。
物化
作者：史肃
朝代：金

物化能忘我，天游不用心。膻香群蚁聚，树静一蝉吟。败井劳深汲，荒庭阙近寻。枕书聊假息，夕日半墙阴。
登悯忠寺阁
作者：史肃
朝代：金

净宇怀超想，层梯企俊游。喧卑三界尽，制作六丁愁。聚土閒童子，移山老比丘。能除分外见，寸木即岑楼。
立秋日
作者：史肃
朝代：金

旧谷催新谷，今秋似去秋。年衰犹健饭，官达也穷愁。树鸟依依宿，檐萤细细流。个中诗句在，倚杖得冥搜。
立秋日
作者：史肃
朝代：金

畏景流庭过，凉飔即坐来。物随时共换，人觉老相催。憩蝶依丛稳，嘶蝉抱树哀。玉簪香好在，墙角几枝开。
读传灯录
作者：史肃
朝代：金

闭户懒不出，真成住夏僧。肝肠虽自苦，面目得人憎。处世若大梦，学禅犹小乘。早知文字误，更用读传灯。
过九里山
作者：史肃
朝代：金

断蛇扛鼎两争雄，陈迹荒凉万事空。今日山前无过客，数株衰柳管秋风。
道傍柳
作者：史肃
朝代：金

秋霜一何严，凋此道傍柳。残枝几叶在，其势不得久。忆昨三春时，濯洗烟雨后。弄姿舞婆娑，劝我一杯酒。别后遽能几，忽忽成老丑。人生非金石，长短百年寿。功名与富贵，于身亦何有。古人随物化，今已柳生肘。我独何为哉，穷年事奔走。长堤隐落月，驻马一回首。春风柳梢黄，定得西归否。
句
作者：司马朴
朝代：金
体裁：句

积雪日出杲，雪飞梅已残。朋游要及时，阁邻有遐观。乘此芜秽平，快览天宇宽。霁色混银界，旷望连江干。山如白毫相，滉溢清扬端。一气转浩渺，万里皆瀰漫。优哉赋梁苑，想像排广寒。
无馀居士斋壁有沈传师游道山岳麓诗石刻穆仲等和之因亦次韵
作者：司马朴
朝代：金
体裁：古风

湘西胜景岂易论，群山腾闯万里奔。鹤泉一麓骞鹏噣，松风十里藏祇园。当时侍御偶题写，笔力孰敢争雄尊。东京少年妙词藻，南阳旧族齐阴樊。天心月胁出奇语，使我展读忘朝昏。差差戈剑隐一敌，落落旗鼓严千屯。无馀居士厉幽志，细研六艺方专门。冻骭娇儿惯肠苋，啼饥瘦妇馀泪痕。惟君德义允相惬，每穷道妙角与根。他人劝酒惊逐魂，二子频酌勤空樽。醉中诗成渺江海，风外幡影徒飞翻。卷藏箧笥已戢戢，风生襟袖何轩轩。嗟乎我亦有馀腐，陋哉羊政囚华元。
写怀
作者：吕中孚
朝代：金

秦川西去远，不意过漳川。归梦三千里，羁愁二十年。谋生空白发，行路若青天。馀事休相问，相留只醉眠。
小景
作者：吕中孚
朝代：金

青芜平野四围山，山郭依依紫翠间。村远路长人去少，一竿斜日酒旗閒。
春月
作者：吕中孚
朝代：金

柳塘漠漠暗啼鸦，一镜晴飞玉有华。好是夜阑人不寐，半庭寒影在梨花。
柳
作者：吕中孚
朝代：金

风外丝丝袅绿烟，轻花初破不成绵。却嫌官路逢寒食，恼乱离愁似去年。
梨花
作者：吕中孚
朝代：金

等待清明得得芳，团枝晴雪暖生香。洗妆自有风流态，却笑红深睡海棠。
水声
作者：吕中孚
朝代：金

长陂千顷碧淙淙，浪卷秋风过石矼。记得夜来愁听处，一灯明灭照寒窗。
送李嘉甫信都令耘甫之弟
作者：吕中孚
朝代：金

溪水碧于草，溪边送客行。写诗传别意，把酒听歌声。去路青天远，归心白羽轻。尊前折杨柳，一一是离情。
集句
作者：吕中孚
朝代：金

骚人吟罢起乡愁，百感中来不自由。一种人间太平日，满衣尘土避公侯。
雪
作者：吕中孚
朝代：金

随风拂拂玉花飘，入夜寒窗更寂寥。炉火已残灯未烬，一帘疏竹白萧萧。
夏日
作者：吕大鹏
朝代：金

旋移石枕拂藤床，细洒槐阴趁晚凉。大地嗷嗷困炉鼎，老天不肯下残阳。
宿章义广胜寺
作者：吕子羽
朝代：金

小邑本无事，我来劳简书。路长频问马，人静厌烹鱼。钟冷僧参外，灯残客梦馀。此心谁领会，松月夜窗虚。
广平道中
作者：吕子羽
朝代：金

风色著黧面，霜华侵老须。昏埃埋故驿，积雪缟脩途。冻岫新诗句，寒林古画图。夜寒孤月上，天地一冰壶。
李白醉归图
作者：吕子羽
朝代：金

春风醉袖玉山颓，落魄长安酒肆回。忙煞中官寻不得，沉香亭北牡丹开。
至日
作者：吕子羽
朝代：金

岁晏多风雪，官閒深屋庐。小诗穷则变，美酒数斯疏。未草归田赋，空翻引睡书。窗明添眼力，已觉日光舒。
颂
作者：吕道安
朝代：金
体裁：偈颂

平生不解道诗篇，锹钁为朋四十年。稍通阴符三千字，粗明道德五千言。般般放下般般悟，物物俱忘物物捐。此去不遭闫老唤，今朝惟待玉皇宣。
丘家庄早发
作者：周昂
朝代：金

渡马危桥立，村鸡暗树号。星稀白水阔，雾重黑山高。外物谁能必，人生会有劳。鹍鹏终变化，早晚借风涛。
中秋夜高阳对月
作者：周昂
朝代：金

端正高阳月，空庭又见过。清风禁睡得，白发奈愁何。尚识王良策，难知织女梭。金波流汩汩，应为照滹沲。
九日
作者：周昂
朝代：金

不堪马上逢佳节，况是天涯望故乡。高会未容陪戏马，旧游空复忆临香。痴云黯黯方垂地，小雪霏霏欲度墙。犹赖多情数枝菊，肯留金蕊待重阳。
书斋
作者：周昂
朝代：金

夜雨书斋冷，西风木叶抛。暗蛩侵坏壁，低雁落寒郊。壮志初尝胆，吾生岂系匏。草玄虽闭户，未用客相嘲。
代书寄大元伯
作者：周昂
朝代：金

南园腊蚁记同倾，一纸书来万里情。日夜愁心随柳色，东风吹满大梁城。
侍祠太室
作者：周昂
朝代：金

设燎彤庭敞，悬灯玉殿深。星河含爽朗，城阙动阴沈。祗慄诚初荐，馨香德巳歆。清风动云幕，有喜见神心。
促织
作者：周昂
朝代：金

促织来何处，秋风暗与期。苦吟人不解，多恨尔如知。独枕难安夜，寒衣欲及时。凌晨揽清镜，一半巳成丝。
偶书
作者：周昂
朝代：金

幽阴不放终年树，好味仍馀尽日茶。诗业未降心有种，世缘初尽眼无花。
利涉道中寄子端
作者：周昂
朝代：金

行武昌，望利涉。高青烟，低白雪，冈陵瀰漫沟浍灭。氤氲冷日从东来照我，清影忽作溪水卧明月。凌兢羸马猬毛缩，诘曲微行蛇腹裂。遗鞭脱镫初不知，指僵欲堕骨欲折。毡裘毛袜良可念，我自无备谁从辍。人家土榻借微暖，坐久清冰落须颊。黄花臞仙怯风驭，久向笙歌窟中蛰。径须持此远相饷，一洗夜堂花酒热。
北湖清明
作者：周昂
朝代：金

碧水随时酒，春风著处花。欢娱万国本，富贵五侯家。金动楼头管，香回日莫车。老夫唯欲睡，儿女莫相誇。
北行二首
作者：周昂
朝代：金

卸鞍休马倦，解橐罢驼鸣。细雨侵衣急，长郊入卧平。溪喧看水满，山黑厌云生。莫怪龙行数，应知欲洗兵。比岁频分甲，今年贺息兵。竞誇新战士，谁识旧书生。北塞甘长别，南天欲远征。二年迎复送，空愧泰州城。
北行二首·其一
作者：周昂
朝代：金

卸鞍休马倦，解橐罢驼鸣。细雨侵衣急，长郊入卧平。溪喧看水满，山黑厌云生。莫怪龙行数，应知欲洗兵。
北行二首·其二
作者：周昂
朝代：金

比岁频分甲，今年贺息兵。竞誇新战士，谁识旧书生。北塞甘长别，南天欲远征。二年迎复送，空愧泰州城。
北行即事二绝句
作者：周昂
朝代：金

闻道昆崙北，风尘避仆洼。至今悲汉节，不合度流沙。五月分衣节，三军受甲时。莫教麟阁将，频发羽林儿。
北行即事二绝句·其一
作者：周昂
朝代：金

闻道昆崙北，风尘避仆洼。至今悲汉节，不合度流沙。
北行即事二绝句·其二
作者：周昂
朝代：金

五月分衣节，三军受甲时。莫教麟阁将，频发羽林儿。
即事二首
作者：周昂
朝代：金

不堪华发半头生，老去偏添爱嫪情。新得家书来报喜，旧时龟子绕床行。一床安置似僧居，白发忘梳动月馀。懒性渐成愁把笔，小诗常拟倩人书。
即事二首
作者：周昂
朝代：金

南苑霓旌动缭墙，天街莲烛照脩廊。斗南绛气风吹尽，小雨濛濛湿建章。杨花颠倒入帘栊，睡鸭香残碧雾空。尽日寻诗寻不得，鹁鸪声在梦魂中。
即事二首·其一
作者：周昂
朝代：金

不堪华发半头生，老去偏添爱嫪情。新得家书来报喜，旧时龟子绕床行。
即事二首·其一
作者：周昂
朝代：金

南苑霓旌动缭墙，天街莲烛照脩廊。斗南绛气风吹尽，小雨濛濛湿建章。
即事二首·其一
作者：周昂
朝代：金

忧患年来坐读书，田园抛却任荒芜。目前却得晨昏力，碌碌无由似阿奴。
即事二首·其二
作者：周昂
朝代：金

一床安置似僧居，白发忘梳动月馀。懒性渐成愁把笔，小诗常拟倩人书。
即事二首·其二
作者：周昂
朝代：金

远目伤心千里馀，凛然真觉近狼须。云边处处是青冢，马上人人皆白须。正忆荒村临古道，不堪独树点平芜。谁人与话西园路，梅竹而今似画图。
吊张益之
作者：周昂
朝代：金

当年读书山堂中，夜喜与君灯火同。尘编壤简如蠹攻，弱质鄙钝烦磨砻。新诗如洗露芒锋，逸气欲倒浮云骢。轻裘肥马世上雄，吾徒一饭尝未充。君如孔翠愁彫笼，我亦哀鸿避鸣弓。孤城一别天西东，几见黄叶飞霜风。寄书无由魂梦通，西望落日衔千峰。他时云雨傥相逢，犹思惊雷起池龙。鬼神无赖欺天公，哀哉若人竟死穷。自闻君亡阜生胸，上诉九关无路从。百年过眼如转蓬，梦时忧乐觉即空。长夜漫漫何时终，作诗寄哀投殡宫。
和路宣叔梅
作者：周昂
朝代：金

月底明肌粲寿阳，道人呼入竹西堂。安排腊味千钟酒，消破春风万斛香。花鸟有情应见惜，蛾眉倾国故难藏。西湖骨朽东坡远，又为君诗恼一场。
夜
作者：周昂
朝代：金

门巷溪声爽，衣裳夜气苏。地清林影散，月静桂花孤。左省诗频咏，南楼兴不辜。关山冰雪里，何处觅天隅。
夜步
作者：周昂
朝代：金

击柝邻居静，开门宿鸟惊。西风秋半急，北斗夜深明。独立乾坤大，徐行杖屦轻。遥怜汉宫阙，重露湿金茎。
失子
作者：周昂
朝代：金

白发飘萧老病身，几因儿女泪沾巾。虚谈误世王夷甫，只有情钟语最真。
孙资深岁寒堂
作者：周昂
朝代：金

世态浮云日夜移，春兰秋菊各争时。此心铁石无人会，唯有庭前柏树知。
宋文贞公庙
作者：周昂
朝代：金

开元四荒不动尘，柱石中原有老臣。襄土一丘松柏暗，长安三日荔枝新。
家园
作者：周昂
朝代：金

五亩园连竹，三间屋向阳。气和春浩荡，心静日舒长。花鸟成相识，琴书付两忘。陶然一尊酒，谁复记羲皇。
宿西蓝
作者：周昂
朝代：金

闻道西蓝好，能来定有缘。青山避乔木，流水信平田。步屧迷深竹，题诗惜莫烟。尘心厌翻倒，一室暂安禅。
寄王子明
作者：周昂
朝代：金

病起身仍懒，眠多意尚迷。笔成今夕把，书似隔年题。久恨心期阻，难邀物理齐。灯花应解事，岑寂向人低。
寄金山老
作者：周昂
朝代：金

庭前双柏树，作别似晨朝。书信随溪茗，音声落海潮。岭云閒可玩，边月苦无憀。相见愁他日，风沙两鬓凋。
寒林七贤
作者：周昂
朝代：金

苦寒如此欲何之，雪帽风裘意自奇。纵有清诗三百首，未应肯得党家儿。
对月
作者：周昂
朝代：金

万里寥天月，相随不惮劳。屡添华发满，曾傍黑山高。影动新琼杵，光含旧宝刀。常娥应见讶，独宿弊绨袍。
对月
作者：周昂
朝代：金

月满秋仍早，台高夜未徂。水光先剡淡，星影失踟蹰。玉帐传更急，荒城击柝孤。去年双泪眼，依旧入平芜。
对月
作者：周昂
朝代：金

月近天河白，秋深夜气清。蛛丝时隐见，兔杵正分明。欹帽中宵落，孤舟几处行。清风殊未发，树稳鹊休惊。
山丹花
作者：周昂
朝代：金

浪蕊谁能记，山丹旧所闻。卷花翻碧草，低地落红云。塞雨沾衣久，溪风入把勤。莫言羌妇丑，谁识汉昭君。
山家七首
作者：周昂
朝代：金

秋日山田熟，山家趣转奇。垄苞银栗缀，墙蔓绿云垂。野饭留佳客，青钱付小儿。主人愁丧乱，数数问边陲。萧飒晚风凉，高杠引旆长。岭云残宿阵，陵日湛晨光。已作依刘表，终须问葛疆。俯身驰万里，未觉鬓毛苍。年深师欲老，秋至敌还轻。但使财思义，犹多死易生。指挥无险阻，感激在精诚。万古麒麟阁，何曾浪得名。简易军中事，川原入望多。草平铺碧锦，山远出青螺。远愧桃花水，重临杏子河。去年关塞意，萧䬃起悲歌。赤涧蟠双阙，青山壮一门。放歌游远目，箕踞得高原。地险劳天设，边戈厌日屯。庙谋新控扼，万里可雄吞。官舍暂投辖，塞垣还着鞭。路移新岁月，心醉好山川。方丈何由到，桃源恐浪传。相看不隔水，遗恨惜他年。翡翠长松秀，氍毹细草斑。屡经新渡水，不数旧看山。太华愁登陟，终南费引攀。岂知图画景，长在马蹄间。
山家七首·其一
作者：周昂
朝代：金

秋日山田熟，山家趣转奇。垄苞银栗缀，墙蔓绿云垂。野饭留佳客，青钱付小儿。主人愁丧乱，数数问边陲。
山家七首·其七
作者：周昂
朝代：金

翡翠长松秀，氍毹细草斑。屡经新渡水，不数旧看山。太华愁登陟，终南费引攀。岂知图画景，长在马蹄间。
山家七首·其三
作者：周昂
朝代：金

年深师欲老，秋至敌还轻。但使财思义，犹多死易生。指挥无险阻，感激在精诚。万古麒麟阁，何曾浪得名。
山家七首·其二
作者：周昂
朝代：金

萧飒晚风凉，高杠引旆长。岭云残宿阵，陵日湛晨光。已作依刘表，终须问葛疆。俯身驰万里，未觉鬓毛苍。
山家七首·其五
作者：周昂
朝代：金

赤涧蟠双阙，青山壮一门。放歌游远目，箕踞得高原。地险劳天设，边戈厌日屯。庙谋新控扼，万里可雄吞。
山家七首·其六
作者：周昂
朝代：金

官舍暂投辖，塞垣还着鞭。路移新岁月，心醉好山川。方丈何由到，桃源恐浪传。相看不隔水，遗恨惜他年。
山家七首·其四
作者：周昂
朝代：金

简易军中事，川原入望多。草平铺碧锦，山远出青螺。远愧桃花水，重临杏子河。去年关塞意，萧䬃起悲歌。
山家七首·其四
作者：周昂
朝代：金
体裁：五言律诗

简易军中事，川原入望多。草平铺碧锦，山远出青螺。远愧桃花水，重临杏子河。去年关塞意，萧飒起悲歌。
底柱图
作者：周昂
朝代：金

鬼门幽险深百篙，人门逼窄逾两牢。舟人叫渡口流血，性命咫尺轻鸿毛。开图顿觉风雷怒，素发飘箫激衰腐。河来天上石不移，安得此心如底柱。
得家书
作者：周昂
朝代：金

穷愁非昔境，白发有深根。泪破孤城郡，书来万里村。雁声寒日夜，秋色老乾坤。为问游方子，何时慰倚门。
忆刘及之
作者：周昂
朝代：金

千株何处封君橘，二顷谁家负郭田。长路风尘空费日，故园书札动经年。未能免俗真聊尔，不为怀忧亦悄然。襟抱何人与开释，论文除得老臞仙。
感秋
作者：周昂
朝代：金

秋气入行帐，愁人中夜知。鸡声与人语，耿耿异常时。清晨起危坐，感难不自持。羲和驭飞毂，往返无停期。春草如昨日，已复悲离离。顾谓镜中发，尔衰安得迟。结束媚鞍马，荒山去委蛇。黄花泫宵露，绿野含晨曦。吾事久不谐，悠悠随所之。有怀南涧约，敢赋北山诗。
新秋
作者：周昂
朝代：金

畏日经时暑，清秋一夕凉。真堪近灯火，不复病衣裳。宋玉悲摇落，安仁愧老苍。鄙夫那及此，睡美百忧忘。
无题
作者：周昂
朝代：金

西风吹白水，日暮动寒威。野帐收旗尽，奚儿饮马归。梢梢闻鸟过，惨惨见云飞。夜黑多豺虎，荒村定敢依。
早春
作者：周昂
朝代：金

小雪寒仍在，烟花意巳深。老侵长路鬓，春荡故园心。幸可追沂咏，何劳费越吟。微躬应自爱，莫作愧千金。
早起
作者：周昂
朝代：金

覆斗临霜阁，号钟满夜城。飞扬他日事，去住此时情。文字工留滞，尘沙管送迎。百年今巳半，凛凛畏虚生。
春日即事
作者：周昂
朝代：金

冻柳僵榆未改容，狐裘貂帽尚宜风。欲寻把酒浑无处，春在鸣鸠谷谷中。
春日即事·其二
作者：周昂
朝代：金

杨花颠倒入帘栊，睡鸭香残碧雾空。尽日寻诗寻不得，鹁鸪声在梦魂中。
晓望
作者：周昂
朝代：金

晓树云重隐，春城日半阴。苍茫尘土眼，恍惚岁时心。流落随南北，才华阅古今。柴荆生事窄，宁忆二疏金。
晚望
作者：周昂
朝代：金

叠嶂何时出，荒城落日低。音书云去北，烽燧客愁西。鹰隼乘秋击，狐狸倚莫啼。吟诗且排闷，佳句敢攀跻。
晚望
作者：周昂
朝代：金

烟抹平林水退沙，碧山西畔夕阳家。无人解得诗人意，只有云边数点鸦。
晚望
作者：周昂
朝代：金

独立孤城上，关山望不休。异乡惊绝域，远目豁清秋。未拟登楼作，空歌出塞愁。故园飞鸟外，溪水正南流。
晚步
作者：周昂
朝代：金

郁郁孤城隘，飘飘绝塞游。短衣忘远步，高兴会清秋。白水深樵谷，黄云古戍楼。居人半裘毯，横管莫生愁。
晚阴不成
作者：周昂
朝代：金

落日明西极，高云暗朔方。楼台分照耀，宇宙一苍茫。不借蛟龙便，虚成燕雀忙。何须遣雷怒，郁郁绕高梁。
晨起
作者：周昂
朝代：金

鼓声随晓角，合沓起平荒。宿火连冈小，寒星堕水长。鲸翻惊日动，马食快宵凉。白首登坛将，功名好自强。
有感
作者：周昂
朝代：金

壮心未分逐流年，衰鬓从渠众目怜。却恨诗情消减尽，语言枯淡到中边。
望山中松
作者：周昂
朝代：金

地险蟠根古，人稀小径消。雨皴开白雪，风响入青霄。未畏斧斤逼，惟愁霹雳烧。解鞍那避远，冷色故相招。
楼桑庙
作者：周昂
朝代：金
体裁：七言律诗

东市脐乾照夜脂，云龙风虎各乘时。地中鼓角袁方捷，天下英雄操已知。垄亩见贤谁恨晚，心中得计不妨迟。亦知汉祚难恢复，轻掷荆州恐未宜。
正月大风雨
作者：周昂
朝代：金

风如渤澥势凌虚，寒破貂裘力尚馀。不是化工难倚赖，也知青帝有驱除。
水南晚眺
作者：周昂
朝代：金

小径通沙稳，清溪带树深。岸危低白屋，云近没青岑。洒落高秋气，飞腾志士心。赋诗增感激，流水是知音。
清放斋
作者：周昂
朝代：金

平生眼白嫌物俗，此身谁要冠带束。茶瓯饭饱一饮足，卧听松风仰看屋。
溪南
作者：周昂
朝代：金

小径通沙稳，清溪带树深。岸危低白屋，云近没青岑。洒落高秋气，飞腾志士心。云台与麟阁，莫遣二毛侵。
独酌
作者：周昂
朝代：金

渺渺清溪阔，悠悠弱藻沈。客衣临水静，鸟影过船深。暂把鱼竿坐，因知静者心。沧洲高兴动，巢父可东寻。
登绵山上方
作者：周昂
朝代：金

环合青峰插剑长，小平如掌寄禅房。危阑半出云霄上，秘景尽收天地藏。野阔群山惊破碎，云低沧海认微茫。九华籍甚因人显，迥秀可怜天一方。
秋夜
作者：周昂
朝代：金

高阁钟初殷，层城月未光。净空含宇大，卧斗带星长。暗觉巢乌动，清闻露菊香。谁家砧杵急，应怯莫天凉。
窦氏园亭二首
作者：周昂
朝代：金

云树春秋色，风泉日夜声。过庭高幕暗，吹簟转雷惊。翠袖擎诗罢，银壶得酒倾。平生耽野趣，到此眼偏明。磴凿苍崖破，池通碧涧流。憩深怜洞室，吟稳忆扁舟。谷口堪高隐，河梁厌远游。卜居真此地，幽寂更何求。
窦氏园亭二首·其一
作者：周昂
朝代：金

云树春秋色，风泉日夜声。过庭高幕暗，吹簟转雷惊。翠袖擎诗罢，银壶得酒倾。平生耽野趣，到此眼偏明。
窦氏园亭二首·其二
作者：周昂
朝代：金

磴凿苍崖破，池通碧涧流。憩深怜洞室，吟稳忆扁舟。谷口堪高隐，河梁厌远游。卜居真此地，幽寂更何求。
继人韵
作者：周昂
朝代：金

高兴秋方逸，幽居晚见过。欢交宁厌数，诗好不论多。五字含风雅，千篇费琢磨。自知才力拙，相报欲如何。
羁旅
作者：周昂
朝代：金

羁旅情方惨，暄寒气尚胶。谷风连远阵，原树郁春梢。要路嗟何及，浮名久已抛。百年粗饭在，真欲事诛茅。
翠屏口七首
作者：周昂
朝代：金

去岁翠屏下，东流看涌波。愁将新鬓发，还对旧关河。翅健翻秋隼，峰高并晚驼。草深饶虎迹，夜黑欲谁过。地拥河山壮，营关剑甲重。马牛来细路，灯火出寒松。刁斗方严夜，羔裘欲禦冬。可怜天设险，不入汉提封。玉帐初鸣鼓，金鞍半偃弓。伤心看寒水，对面隔华风。山去何时断，云来本自通。不须惊异域，曾在版图中。野蔓梢驼架，轻泥溅马鞍。径斜来险石，溪急上清滩。羽檄千山静，羔裘六月寒。长松空夹道，萧飒不成看。旌节曕前帐，风尘识旧坡。眼平青草短，情乱碧山多。晚起方投笔，前驱效执戈。马蹄须爱惜，留渡北流河。万里来崩豁，终年气惨悽。地穷清涧断，天近玉绳低。孛窟黄沙北，昆崙白雪西。故园何处觅，搔首意空迷。塞古秋风早，山昏落日低。积云鸦度久，荒岸马归齐。灯火看时出，茅茨渐欲迷。尘沙恨于役，况乃对鸡栖。
翠屏口七首·其一
作者：周昂
朝代：金

去岁翠屏下，东流看涌波。愁将新鬓发，还对旧关河。翅健翻秋隼，峰高并晚驼。草深饶虎迹，夜黑欲谁过。
翠屏口七首·其七
作者：周昂
朝代：金

塞古秋风早，山昏落日低。积云鸦度久，荒岸马归齐。灯火看时出，茅茨渐欲迷。尘沙恨于役，况乃对鸡栖。
翠屏口七首·其三
作者：周昂
朝代：金

玉帐初鸣鼓，金鞍半偃弓。伤心看寒水，对面隔华风。山去何时断，云来本自通。不须惊异域，曾在版图中。
翠屏口七首·其二
作者：周昂
朝代：金

地拥河山壮，营关剑甲重。马牛来细路，灯火出寒松。刁斗方严夜，羔裘欲禦冬。可怜天设险，不入汉提封。
翠屏口七首·其五
作者：周昂
朝代：金

旌节曕前帐，风尘识旧坡。眼平青草短，情乱碧山多。晚起方投笔，前驱效执戈。马蹄须爱惜，留渡北流河。
翠屏口七首·其五
作者：周昂
朝代：金
体裁：五言律诗

旌节瞻前帐，风尘识旧坡。眼平青草短，情乱碧山多。晚起方投笔，前驱效执戈。马蹄须爱惜，留渡北流河。
翠屏口七首·其六
作者：周昂
朝代：金

万里来崩豁，终年气惨悽。地穷清涧断，天近玉绳低。孛窟黄沙北，昆崙白雪西。故园何处觅，搔首意空迷。
翠屏口七首·其四
作者：周昂
朝代：金

野蔓梢驼架，轻泥溅马鞍。径斜来险石，溪急上清滩。羽檄千山静，羔裘六月寒。长松空夹道，萧飒不成看。
莫州道中
作者：周昂
朝代：金

大陵河东古莫州，居人小屋如蜗牛。屋边向外何所有，唯见白沙累累堆山丘。车行沙中如倒拽，风惊沙流失前辙。马蹄半跛牛领穿，三步停鞭五步歇。鸡声人语无四邻，晚风萧萧愁杀人。人有祷，沙应神，辽东老兵非使臣，何必埋却双行轮。
萱草
作者：周昂
朝代：金

万里黄萱好，风烟接路傍。迹疏虽异域，心密竟中央。染练成初色，移瓶得细香。客愁无路遣，始为看花忘。
西城道中
作者：周昂
朝代：金

草路幽香不动尘，细蝉初向叶间闻。溟濛小雨来无际，云与青山淡不分。
读柳诗
作者：周昂
朝代：金

功名翕忽负初心，行和骚人泽畔吟。开卷未终还复掩，世间无此最悲音。
读陈后山诗
作者：周昂
朝代：金

子美神功接混茫，人间无路可升堂。一斑管内时时见，赚得陈郎两鬓苍。
谒先主庙
作者：周昂
朝代：金

暗粉陈丹半在亡，短垣残日共悲凉。不须古碣书绵竹，自有荒村纪葆桑。尘土衣冠曾系马，岁时歌舞亦称觞。不应巴蜀江山丽，能使英灵忘故乡。
边俗
作者：周昂
朝代：金

返阖看平野，斜垣逐慢坡。马牛虽异域，鸡犬竟同窠。木杵舂晨急，糠灯照夜多。淳风今巳破，征敛为兵戈。
边月
作者：周昂
朝代：金

边月弓初满，山城角尚孤。中天看独立，永夜兴谁俱。未觉风生晕，空怀斗转隅。含情知白兔，欲下更踟蹰。
边月
作者：周昂
朝代：金

驱车宿双浦，极目耿金波。不有中秋景，其如永夜何。沙分疑白雪，练失想明河。桂树元无意，南倾独好柯。
过省冤谷
作者：周昂
朝代：金

婴儿偃蹇正堪孩，换得山西老将回。往者不追来不戒，莫将家世论人材。
送客
作者：周昂
朝代：金

相见席不暖，送行情更牵。只愁人面隔，不放马蹄前。塞迥云垂地，溪平水接天。山川后期阔，把臂两茫然。
送李天英下第
作者：周昂
朝代：金

不须寂寞恨东归，洗眼三年看一飞。试捲波澜入毫颖，莫教欧九识刘几。
醉经斋为虞乡麻长官赋
作者：周昂
朝代：金

诗书读破自融神，不羡云安曲米春。黄卷至今真味在，莫将糟粕待前人。
闻蝉
作者：周昂
朝代：金

冥机辞委蜕，天籁发幽嘶。迥露增晨洗，清风借晚携。暂成千里隔，还作一枝低。客思饶相触，愁时故不齐。
雨过
作者：周昂
朝代：金

雨映高檐过，山开晚日明。动云方溃拥，号水未休争。沙岸鼋鼍出，荒庭鹤鹳行。草泥沾屐齿，杖策有馀清。
雪
作者：周昂
朝代：金

小雪暮能繁，愁云久更昏。细灯寒出户，欹树老当轩。竹叶旧时酿，梅花何处村。赋诗空入夜，愁绝与谁论。
靳子温款春亭
作者：周昂
朝代：金

曾数花须傍药阑，春风不到酒杯宽。自怜白首荒三径，桃李年年檐上看。
题高欢避暑宫
作者：周昂
朝代：金
体裁：七言绝句

百步风涛捲雪霜，画檐横壁欲翱翔。只应沙苑重归后，山水空青不解凉。
香山
作者：周昂
朝代：金

山林朝市两茫然，红叶黄花自一川。野水趁人如有约，长松阅世不知年。千篇未暇偿诗债，一饭聊从结净缘。欲问安心心巳了，手书谁识是生前。
鲁直墨迹
作者：周昂
朝代：金

诗健如提十万兵，东坡真欲避时名。须知笔墨浑閒事，犹与先生抵死争。
鹊山
作者：周昂
朝代：金

西征疲短服，北望惨衰颜。再宿殊鸡舍，相看独鹊山。旆沾新雨过，鸟逐莫云还。白首瞻星汉，何时鼓角閒。
乱柳叶
作者：商政叔
朝代：金
体裁：曲

为他为他曾把香烧。怎下的将咱将咱抛调。碜可可曾对神明神明道。也不吃和他和他叫。尽教。誓约。天开眼自然照。
豆叶黄
作者：商政叔
朝代：金
体裁：曲

不觉的地北天南，抵多少水远山遥。将一个粉脸儿他身上何曾忘却。钟送黄昏鸡报晓。昏晓相催，断送了愁人多多少少。
越调天净沙
作者：商政叔
朝代：金
体裁：曲

雪飞柳絮梨花，梅开玉蕊琼葩。云淡帘筛月华。玲珑堪画，一枝瘦影窗纱。
南行口号
作者：孔彦舟
朝代：金
体裁：句

苦被杜鹃频唤着，参差兵马过衡阳。
卜算子·辞世
作者：孙不二
朝代：金
体裁：词

握固披衣候。水火频交媾。万道霞光海底生，一撞三关透。仙乐频频奏。常饮醍醐酒。妙药都来顷刻间，九转金丹就。
绣薄眉
作者：孙不二
朝代：金
体裁：古风

劝人悟。修行脱免三涂苦。明放着跳出门户，谭马丘刘，孙王郝太古。法海慈航，寰中普度。
甄庄三藏真身
作者：孙九鼎
朝代：金

生自龟兹国，来从大业年。缘甄驻飞锡，梦白出重泉。铁石亦有毁，筋骸何尚全。应知待弥勒，万劫庇山川。
送张安中还云中
作者：孙益
朝代：金

相送还相送，临分手重分。骅骝欣得路，鸿雁惜离群。木落黄华露，城低紫塞云。中秋月正好，千里漫思君。
烧笋
作者：孙邦杰
朝代：金

煨茁旧闻山谷语，劝耕还忆大苏诗。传将火候无多诀，留得天真又一奇。未放锦绷开束缚，已看玉版證茶毗。白麻初拜惊烧尾，见此应惭富贵痴。
癸亥清明日
作者：孙铎
朝代：金

翛然一室暗尘凝，兀兀端如打坐僧。习气未除私自笑，短檠还对读书灯。
望川亭
作者：孙锜
朝代：金
体裁：七言绝句

望川亭上望秦川，万里风烟在眼前。轩槛倚檐高几许，去岩尺五是青天。
许氏双桂堂
作者：孙镇
朝代：金

许家二桂联翩秀，孙氏三枝次第春。盛事若将相比并，输君堂上拜双亲。
张仲山枝巢
作者：孟宗献
朝代：金

达人孤高与世疏，百年直寄犹须臾。归来掩关聊自如，人之不足等有馀。乐哉下视濠梁鱼，逍遥自契蒙庄书。异时驭气游太虚，我知枝巢亦蘧庐。
旧蓄一琴弃置者久矣李君仲通为张弦料理仍鼓数曲以诗赠之
作者：孟宗献
朝代：金

我家筝奴忧乐同，尘埃满面鬓发蓬。徽弦不具挂墙壁，似惭无以娱衰翁。夫君一见为披拂，坐使寒谷为春融。中含太古意味足，杂以新态来无穷。繁声流水不可喻，直与造化相冥通。形神久已坐灰槁，一旦抉剔驱盲聋。寂然反听杳难诘，但觉万窍俱玲珑。千金不得和扁力，谁谓起废由枯桐。曲终玄旨竟谁会，非弦非指仍非空。拂衣欲往君且止，为我乘兴弹悲风。
柳塘
作者：孟宗献
朝代：金

摇摇风影漾寒塘，静里亭台日月长。不似隋家堤岸上，乱鸦残照管兴亡。
苏门花坞
作者：孟宗献
朝代：金

绕舍云山慰眼新，看花差后洛阳尘。从君小筑繁香坞，不负长腰玉粒春。
菩萨蛮·回文
作者：孟宗献
朝代：金

睡惊秋近鸣虫砌。苍鬓掺匀霜。影孤灯翳冷。长叹浩歌狂。
闰月九日
作者：孟宗献
朝代：金

南崖烘暖贮秋光，胜处相沿釂一觞。俚谚难逢两寒食，闰馀今值小重阳。头风比似常年愈，菊面浑如去岁黄。老矣欢游定能几，佳时此乐最难忘。
龚平甫森玉轩
作者：孟宗献
朝代：金

古人借宅亦种竹，大是饕奇心未足。高斋闻有万琅玕，坐对怀山饮秋绿。官閒胜日无一事，尊酒不空仍有肉。他时剥啄叩君门，高枕矮床容我宿。
春浦帆归图
作者：孟攀鳞
朝代：金
体裁：七言绝句

涵空水色碧于苔，照眼山光翠作堆。疑是桃花源上客，轻舟天外得春来。
东州有感
作者：宋九嘉
朝代：金

东城衰草没黄沙，故垒周遭小范衙。收竖那知真老子，龟趺系马卧吹笳。
卯酒
作者：宋九嘉
朝代：金

腊蚁初浮社瓮篘，宿酲正渴卯时投。醉乡兀兀陶陶里，底事形骸底事愁。
捣金明砦作建除体
作者：宋九嘉
朝代：金

建牙誓诸将，枭鸣军尽惊。除道非战事，衔枚幻奇兵。满铠霜日辉，行阵寂无声。平旦飞出谷，桑枣蔽金明。定知此陈迹，中原遮寇城。执鞭吾不及，范公凛如生。破碑字仍在，屃赑卧深荆。危襟按其垒，信哉天下英。成败翻覆手，狐兔今横行。收复会有时，夷吾当请缨。开图睨督亢，按剑逐长鲸。闭塞亦巳久，一挥氛曀清。
留别孙俊民姚公茂
作者：宋九嘉
朝代：金

草根残日射离觞，主席风生热肺肠。此去兜零红照夜，输君吹笛傍糟床。
莲社图
作者：宋九嘉
朝代：金

野鹜家鸡俗好乖，虎溪泉石满尘埃。壮哉砥柱颓波里，惟有渊明挽不来。
被檄从军
作者：宋九嘉
朝代：金

不巾不袜柳阴行，朝醉南村莫北庄。一旦捉将官里去，直驱盲马阵中央。
途中书事三首
作者：宋九嘉
朝代：金

幼稚扶轮妇挽辕，连颠翁媪抱诸孙。饥民羸卒如流水，掘尽原头野荠根。老稚扶携访熟乡，驿尘满路殣相望。终朝拾穗不盈把，只有流民如麦芒。攘丝夺麦人争略，烘日吹风天有年。汤饼元非小人腹，茧丝都作大夫贤。
途中书事三首·其一
作者：宋九嘉
朝代：金

幼稚扶轮妇挽辕，连颠翁媪抱诸孙。饥民羸卒如流水，掘尽原头野荠根。
途中书事三首·其三
作者：宋九嘉
朝代：金

攘丝夺麦人争略，烘日吹风天有年。汤饼元非小人腹，茧丝都作大夫贤。
途中书事三首·其二
作者：宋九嘉
朝代：金

老稚扶携访熟乡，驿尘满路殣相望。终朝拾穗不盈把，只有流民如麦芒。
酴醾菊
作者：宋九嘉
朝代：金

酴醾风味醺人醉，著莫东篱爱酒翁。一夜金英全换骨，冷香晴雪满秋风。
题李白泛月图
作者：宋九嘉
朝代：金
体裁：七言绝句

江心月影尽一掬，船头月影尽一吸。夜凉风露点宫袍，天地之间一李白。
馆中纳凉书事
作者：宋九嘉
朝代：金

凉洒尘缨聩耳醒，虚堂窈渺好风清。雀知爱子来回哺，鼠不畏人旁午行。每用熟眠酬阒寂，端知固有享高明。宦游非不佳官府，奔走尘劳漫一生。
春雪用上官明之韵
作者：宋景萧
朝代：金

啑啑春虫闹扑窗，地炉茶鼎蚓声长。诗中有味清于酒，只欠冰梢数点香。
河阴望河朔感寓一首
作者：宋景萧
朝代：金

南来边报日骎骎，思禹亭高泪满襟。野烧为谁留白草，荒城空自隔疏林。雁声不断天连水，山色无情古又今。离合兴亡只如此，往年争识少陵心。
庭槐
作者：宋楫
朝代：金

庭槐先人手所植，再世清阴方满台。惭愧儿孙种桃李，花枝准拟当年开。
还紫云寺素扇且题诗其上
作者：宋楫
朝代：金

吴绫便面小团团，信手拈来亦厚颜。障尽驿尘三十里，却还明月紫云间。
书壁述怀
作者：完颜亮
朝代：金
体裁：七言绝句

蛟龙潜匿隐沧波，且与虾蟆作混和。等待一朝头角就，撼摇霹雳震山河。
以事出使道驿有竹辄咏之
作者：完颜亮
朝代：金
体裁：七言绝句

孤驿潇潇竹一丛，不同凡卉媚东风。我心正与君相似，只待云梢拂碧空。
南征至维扬望江左
作者：完颜亮
朝代：金
体裁：七言绝句

万里车书尽会同，江南岂有别疆封。屯兵百万西湖上，立马吴山第一峰。
喜迁莺·赐大将军韩夷耶
作者：完颜亮
朝代：金
体裁：词

旌麾初举。正駃騠力健，嘶风江渚。射虎将军，落雕都尉，绣帽锦袍翘楚。怒磔戟髯，争奋捲地，一声鼙鼓。笑谈顷，指长江齐楚，六师飞渡。此去。无自堕，金印如斗，独在功名取。断锁机谋，垂鞭方略，人事本无今古。试展卧龙韬韫，果见成功旦莫。问江左，想云霓望切，玄黄迎路。
念奴娇
作者：完颜亮
朝代：金
体裁：词

天丁震怒，掀翻银海，散乱珠箔。六出奇花飞滚滚，平填了、山中丘壑。皓虎颠狂，素麟猖獗，掣断真珠索。玉龙酣战，鳞甲满天飘落。谁念万里关山，征夫僵立，缟带占旗脚。色映戈矛，光摇剑戟，杀气横戎幕。貔虎豪雄，偏裨真勇，非与谈兵略。须拚一醉，看取碧空寥廓。
念奴娇·天丁震怒
作者：完颜亮
朝代：金

天丁震怒，掀翻银海，散乱珠箔。六出奇花飞滚滚，平填了、山中丘壑。皓虎颠狂，素麟猖獗，掣断真珠索。玉龙酣战，鳞甲满天飘落。谁念万里关山，征夫僵立，缟带占旗脚。色映戈矛，光摇剑戟，杀气横戎幕。貔虎豪雄，偏裨真勇，非与谈兵略。须一醉，看取碧空寥廓。
昭君怨·雪
作者：完颜亮
朝代：金
体裁：词

昨日樵村渔浦。今日琼川银渚。山色捲帘看。老峰峦。锦帐美人贪睡。不觉天孙剪水。惊问是杨花。是芦花。
见几间有岩桂植瓶中索笔赋
作者：完颜亮
朝代：金
体裁：七言绝句

绿叶枝头金缕装，秋深自有别般香。一朝扬汝名天下，也学君王著赭黄。
过汝阴作
作者：完颜亮
朝代：金
体裁：七言律诗

门掩黄昏染绿苔，那回踪迹半尘埃。空庭日莫鸟争笑，幽径草深人未来。数仞假山当户牖，一池春水绕楼台。繁花不识兴亡地，犹倚阑干次第开。
鹊桥仙·待月
作者：完颜亮
朝代：金
体裁：词

停杯不举，停歌不发，等候银蟾出海。不知何处片云来，做许大、通天障碍。虬髯捻断，星眸睁裂，唯恨剑锋不快。一挥截断紫云腰，仔细看、嫦娥体态。
鹊桥仙·待月
作者：完颜亮
朝代：金
体裁：词

停杯不举，停歌不发，等候银蟾出海。不知何处片云来，做许大、通天障碍。虬髯撚断，星眸睁裂，唯恨剑锋不快。一挥截断紫云腰，仔细看、嫦娥体态。
鹊桥仙·待月
作者：完颜亮
朝代：金

停杯不举，停歌不发，等候银蟾出海。不知何处片云来，做许大、通天障碍。
髯虬捻断，星眸睁裂，唯恨剑锋不快。一挥截断紫云腰，仔细看、嫦娥体态。
西江月·题邯郸王化吕仙翁祠堂
作者：完颜从郁
朝代：金
体裁：词

壁断何人旧字，炉寒隔岁残香。洞天人去海茫茫。玩世仙翁已往。西日长安道远，春风赵国台荒。行人谁不悟黄粮。依旧红尘陌上。
赐石右相琚生日之寿
作者：完颜允恭
朝代：金

黄阁今姚宋，青宫旧绮园。绣絺归里社，冠盖画都门。善训怀师席，深仁寄寿尊。所期河润溥，馀福被元元。
阙题
作者：完颜允恭
朝代：金

心与寥寥太古通，手随轻籁入天风。山长水阔无寻处，声在乱云空碧中。
睿宗功德歌
作者：完颜匡
朝代：金
体裁：四言诗

我祖睿宗，厚有阴德。国祚有传，储嗣当立。满朝疑惧，独先启策。徂征三秦，震惊来赴。富平百万，望风奔仆。灵恩光被，时雨春旸。神化周浃，春生冬藏。
书蒲城壁
作者：完颜奉国
朝代：金
体裁：七言律诗

阅兵肄武耀骅骝，仰视莲峰瞷碧流。纵是边陲狼烬灭，暂喧钲鼓角声幽。如貔似虎威风锐，积玉堆蓝爽气浮。未老君恩须重报，终焉更卜隐岩陬。
题李伯时三马图卷
作者：完颜思敬
朝代：金
体裁：古风

古人画马形与骨，今人画马色与肉。唐有韩干笔意高，宋有龙眠可相续。今朝偶见三马图，眼如悬铃漆团曲。短鬃两耳双竹批，风入四蹄如铁蹴。宋伯老苏亦闲雅，赞以诗文过金玉。呜呼安得九方皋，见此应须少回瞩。
云龙川泰和殿五月牡丹
作者：完颜璟
朝代：金

洛阳谷雨红千叶，岭外朱明玉一枝。地力发生虽有异，天公造物本无私。
仰山
作者：完颜璟
朝代：金
体裁：七言绝句

金色界中兜率景，碧莲花里梵王宫。鹤惊清露三更月，虎啸疏林万壑风。
命翰林待制朱澜侍夜饮诗
作者：完颜璟
朝代：金
体裁：古风

夜饮何所乐，所乐无喧哗。三杯淡𨤍醁，一曲冷琵琶。坐久香成穗，夜深灯欲花。陶陶复陶陶，醉乡岂有涯。
宫中绝句
作者：完颜璟
朝代：金
体裁：七言绝句

五云金碧拱朝霞，楼阁峥嵘帝子家。三十六宫帘尽捲，东风无处不杨花。
水窦岩漱玉亭
作者：完颜璟
朝代：金
体裁：五言绝句

断岸连苍山，寒岩多积雪。中有万古泉，淙淙声不绝。
游龙山御制
作者：完颜璟
朝代：金
体裁：七言律诗

嵯峨云影几千重，高出尘寰迥不同。金色界中兜率境，碧莲花里梵王宫。鹤惊秋露三更月，虎啸疏林万壑风。试拂花笺为觅句，诗成自适任非工。
生查子·软金杯
作者：完颜璟
朝代：金
体裁：词

风流紫府郎，痛饮乌纱岸。柔软九回肠，冷怯玻璃碗。纤纤白玉葱，分破黄金弹。借得洞庭春，飞上桃花面。
生查子·软金杯词
作者：完颜璟
朝代：金
体裁：词

风流紫府郎，痛饮乌纱岸。柔软九迥肠，冷怯玻瓈碗。纤纤白玉葱，分破黄金弹。借得洞庭春，飞上桃花面。
蝶恋花
作者：完颜璟
朝代：金
体裁：词

几股湘江龙骨瘦，巧样翻腾，叠作湘波皱。金缕小钿花草斗，翠条更结同心扣。金殿珠帘闲永昼，一握清风，暂喜怀中透。忽听传宣须急奏，轻轻褪入香罗袖。
本朝乐曲
作者：完颜雍
朝代：金
体裁：古风

猗欤我祖，圣矣武元。诞膺明命，功光于天。拯溺救焚，深根固蒂。克开我后，传福万世。无何海陵，淫昏多罪。反易天道，荼毒海内。自昔肇基，至于继体。积累之业，沦胥且坠。望戴所归，不谋同意。宗庙至重，人心难拒。勉副乐推，肆予嗣绪。二十四年，兢业万几。亿兆庶姓，怀保安绥。国家閒暇，廓然无事。乃眷上都，兴帝之第。属兹来游，恻然予思。风物减耗，殆非昔时。于乡于里，皆非初始。虽非初始，朕自乐此。虽非昔时，朕无异视。瞻恋慨想，祖宗旧宇。属属音容，宛然如睹。童嬉孺慕，历历其处。壮岁经行，恍然如故。旧年从游，依稀如昨。欢诚契阔，旦莫嗟若。吁嗟阔别兮，云胡不乐。
漫书
作者：宗端修
朝代：金

冷面宜教冷眼看，只惭索米向长安。阴崖何限枯松树，望见屏帏尽牡丹。
宝岩僧舍
作者：宗道
朝代：金

寂寂钟鱼柏满轩，午风轻飏煮茶烟。西堂竟日无人到，只许山人借榻眠。
赠李生二绝·其一
作者：宫婢玉真
朝代：金
体裁：七言绝句

皓齿明眸掩路尘，落花流水几经春。人间天上归无处，且作阳台梦里人。
赠李生二绝·其二
作者：宫婢玉真
朝代：金
体裁：七言绝句

自怜华色镜中衰，轻弃前欢已自宜。不恨相逢情不尽，直须白鼠望归期。
东郊瘦马
作者：密璹
朝代：金

此岁无秋？亩空，病骖难遣齧枯丛。仓储自益驽骀肉，独尔空嘶苜蓿风。
东郊瘦马
作者：密璹
朝代：金
体裁：七言绝句

此岁无秋𤱶亩空，病骖难遣齧枯丛。仓储自益驽骀肉，独尔空嘶苜蓿风。
临江仙
作者：密璹
朝代：金

倦客更遭尘事冗，故寻閒地婆娑。一尊芳酒一声歌。卢郎心未老，潘令鬓先皤。醉向繁台台上问，满川细柳新荷。薰风楼阁夕阳多。倚阑凝思久，渔笛起烟波。
书龙德宫八景亭
作者：密璹
朝代：金

刻桷朱楹堕绀纱，裙腰草色趁阶斜。谁知剥落亭中石，曾听宣和玉树花。
内族子锐归来堂
作者：密璹
朝代：金

一旦能知梦里真，平生看破主中宾。归来堂上忘形友，名利场边税驾人。东郭风烟宜蕙帐，南山猿鹤识纶巾。清尊雅趣閒棋味，盏盏冲和局局新。
北郊晚步
作者：密璹
朝代：金

陂水荷凋晚，茅檐燕去凉。远林明落景，平麓淡秋光。群牧归村巷，孤禽立野航。自谙閒散乐，园圃意尤长。
华亭
作者：密璹
朝代：金

世尊遗法本忘言，教外别传意已圆。只履携将葱岭去，不妨来上月明船。
城西
作者：密璹
朝代：金

雁带边声远，牛横废垄长。人居似河朔，冈势接荥阳。禾短新村墅，沙平古战场。悠然望西北，莫色起悲凉。
夏晚登楼
作者：密璹
朝代：金

登楼晚暑复相攻，快意清风忽此逢。云似碧山天似水，霁波平浸两三峰。
如庵乐事
作者：密璹
朝代：金

人间最美安心睡，睡起从容盥漱终。七卷莲经爇沈水，一杯汤饼泼油葱。因循默坐规禅老，取次拈诗教小童。炕煖窗明有书册，不知何者是穷通。
宴息二首
作者：密璹
朝代：金

宴息春光晚，閒眠昼景虚。冥心居大道，达理契真如。乐对忘形友，欣逢未见书。世间幽隐者，何必尽樵渔。日日閒窗下，箪瓢乐不殊。花魁秾且艳，湖玉秀而臞。忆友寻诗卷，思山展画图。丹青传六逸，能著老夫无。
宴息二首·其一
作者：密璹
朝代：金

宴息春光晚，閒眠昼景虚。冥心居大道，达理契真如。乐对忘形友，欣逢未见书。世间幽隐者，何必尽樵渔。
宴息二首·其二
作者：密璹
朝代：金

日日閒窗下，箪瓢乐不殊。花魁秾且艳，湖玉秀而臞。忆友寻诗卷，思山展画图。丹青传六逸，能著老夫无。